type: legislation

text:
 |
 52011PC0843
 Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear Ionstraim um Chomhpháirtíocht le haghaidh comhair le tríú tíortha /* COIM/2011/0843 leagan deireanach - 2011/0411 (COD) */
 MEABHRÁN MÍNIÚCHÁIN
 1. COMHTHÉACS AN TOGRA
 Tagann an togra seo le haghaidh Ionstraime um
 Chomhpháirtíocht in ionad na hIonstraime maoinithe um Chomhar le tíortha agus
 críocha tionsclaithe agus le tíortha agus críocha ardioncaim eile (ICI)[1], a tháinig i bhfeidhm sa
 bhliain 2007, agus atá mar phríomh‐mheán ag an AE um chomhoibriú le
 tíortha forbartha. Chruthaigh an ICI í féin mar
 uirlis éifeachtach a raibh ar a cumas freagairt dhifreáilte agus chuí a
 sholáthar chun comhar idir 17 dtír a leathnú agus a dhoimhniú (tíortha
 tionsclaithe agus críocha ardioncaim i Meiriceá Thuaidh, i réigiún na hÁise-an
 Aigéin Chiúin agus i réigiún na Murascaille). Le glacadh thogra ICI+ tá tíortha
 i mbéal forbartha cuimsithe faoi freisin le deireanas. Ach tá an uirlis sin le
 dul in éag roimh dheireadh na bliana 2013 agus mar sin beidh ionstraim
 airgeadais nua de dhíth.
 Ina theannta sin, ó
 tháinig Rialachán an ICI i bhfeidhm, tá geilleagair ar nós gheilleagair na
 hIndia, na Síne agus na Brasaíle ag teacht chun cinn agus ag glacadh ról níos
 feiceálaí de réir a chéile sa gheilleagar agus sa trádáil idirnáisiúnta, i
 bhfóraim iltaobhacha (NA agus G-20) agus i dtaca le díriú ar dhúshláin is údar
 imní don domhan ar fad. Cé gurb údar imní mór iad i gcónaí an fhorbairt agus
 maolú na bochtaineachta, tá na tíortha sin ag fágáil stádas thíortha i mbéal
 forbartha ina ndiaidh de réir a chéile. Chun a théarnamh geilleagrach féin a
 chothbháil, tá leas straitéiseach ag an AE in iarrachtaí sochreidte a spreagadh
 ó na tíortha seo chun aghaidh cheart a thabhairt ar dhúshláin dhomhanda amhail
 athrú aeráide.
 Tá comhaontuithe
 ginearálta forbartha ag an AE freisin, le príomhpháirtithe agus le geilleagair
 atá ag teacht chun cinn chun díriú ar shaincheisteanna déthaobhacha agus ar
 ábhair is údar imní don domhan ar fad. Chun na hionstraimí sin (i.e. mar
 chomhaontuithe, dearbhuithe, pleananna gníomhaíochta etc.) a chur i ngníomh
 beidh gá le hionstraim mhaoinithe tiomanta ionas go mbeidh ag an AE an acmhainn
 chun a leasanna a chur chun cinn go héifeachtach ar fud an domhain agus chun
 déileáil le saincheisteanna domhanda cibé uair is gá.
 Lena chois sin, is gá
 Ionstraim nua a cheapadh a bheidh oiriúnaithe do na forbairtí seo a leanas:
 forbairt an ghaoil leis an Rúis; an ghéarchéim airgeadais a bhfuil dúshláin nua
 curtha aici faoi gheilleagar an domhain agus faoina ord geilleagrach; an méadú
 ar idirspleáchas idir an AE agus a phríomh‐chomhpháirtithe; pátrúin
 trádála atá ag athrú; ról méadaitheach na sochaí sibhialta agus na bpobal
 gnó/trádála san Eoraip agus i dtíortha comhpháirtíochta araon a dteastaíonn
 plé, comhtháthú agus malartú ar bhonn níos leithne uathu. Tá méadú ar an ngá le
 díriú ar dhúshláin shóisialta (buntáistí an domhandaithe a bheith scaipthe go
 neamhchothrom agus an tionchar dochrach atá ag an gcúlú eacnamaíochta ar
 thomhailt, ar ioncam agus ar chruthú post), agus ar dhúshláin chomhshaoil agus
 ar dhúshláin maidir leis an athrú aeráide. Sa chomhthéacs sin, i ngeall ar ról
 méadaitheach na ngeilleagar atá ag teacht chun cinn i dtrádáil idir thíortha an
 Deiscirt agus i saincheisteanna comhair, ar an ngá le comhcheangal a dhéanamh
 idir cúnamh forbartha, ionstraimí trádála, idirphlé gnó, forbairtí bonneagair
 agus teicneolaíochta; agus ar infheistíochtaí chun tacú le fás cliste
 cuimsitheach, comhtháthú na trádála, forbairt na hearnála príobháidí,
 comhtháthú sóisialta, cláir um leasú agus um athchóiriú, tá gá le hIonstraim
 nua a bhunú.
 I láthair na huaire, níl
 aon fhíorionstraim ag an AE a chuirfeadh ar a chumas dul i mbun comhair le
 geilleagair nua atá ag teacht chun cinn maidir le saincheisteanna a bhaineann
 le croí-leasanna an AE a chur chun cinn agus le dúshláin choiteanna is údar
 imní don domhan ar fad (ar nós an athraithe aeráide agus an gá atá le forbairt
 inbhuanaithe a chur chun cinn ar gach leibhéal). Cé go bhfuil síneadh curtha le
 cuimsiú an ICI chun tíortha i mbéal forbartha a chur san áireamh, tá a raon
 feidhme teoranta ó glacadh an ICI+ an 1 Nollaig 2011.
 Meastar go sáródh an
 Ionstraim um Chomhpháirtíocht atá beartaithe an teorannú sin ar chumas an AE
 dul i ngleic go hidirnáisiúnta ar an tslí is éifeachtaí. Líonfadh sí an bhearna
 a ndéantar cur síos uirthi thuas agus thabharfadh sí deis don AE díriú ar
 chláir oibre seachas comhar forbartha le himreoirí domhanda. Lena chois sin,
 d’fhéadfaí croíleasanna an AE a chosaint in éineacht le haon tír
 chomhpháirtíochta eile de réir mar ba ghá.D’fhéadfadh sé bheith mar bhuntaca le
 caidreamh nua le tíortha atá ag dul ar aghaidh ó chúnamh forbartha déthaobhach.
 Go háirithe, chomhlíonfadh
 sí na cuspóirí ar leith seo a leanas:
 (a)
 gné idirnáisiúnta na straitéise Eoraip 2020 a
 chur i ngníomh trí thacú le straitéisí comhpháirtíochta comhair an AE, idir
 straitéisí déthaobhacha, réigiúnacha agus idir-réigiúnacha, trí idirphlé
 bheartais a chur chun cinn agus trí chineálacha cur chuige agus freagairtí
 comhchoiteanna a cheapadh ar dhúshláin is údar imní don domhan ar fad, amhail
 slándáil fuinnimh, athrú aeráide agus an comhshaol;
 (b)
 rochtain ar mhargaí a fheabhsú agus forbairt a
 dhéanamh ar dheiseanna trádála, infheistíochta agus gnó do chuideachtaí
 Eorpacha, go háirithe d’fhiontair bheaga agus mheánmhéide (FBManna), trí
 bhíthin comhpháirtíochtaí eacnamaíocha agus comhar gnó agus rialála;
 (c)
 tuiscint agus infheictheacht leathan an Aontais
 agus a róil ar an ardán domhanda a fheabhsú trí bhíthin taidhleoireachta
 poiblí, comhair acadúil/oideachais agus gníomhaíochtaí for-rochtana chun
 leasanna agus luachanna an Aontais a chur chun cinn.
 Déanfaidh an Ionstraim
 um Chomhpháirtíocht leasanna an AE agus leasanna frithpháirteacha a chur ar
 aghaidh agus cuirfear an straitéis Eoraip 2020 chun cinn ar bhonn domhanda
 dá toradh, trí fhreagairt éifeachtach sholúbtha a thabhairt ar chuspóirí
 comhair a eascraíonn as gaol an Aontais le tíortha comhpháirtíochta agus trí
 dhíriú ar dhúshláin is údar imní don domhan ar fad. Beidh tionchar domhanda ag
 an ionstraim agus díreofar go háirithe ar chomhpháirtithe straitéiseacha agus
 ar gheilleagair atá ag teacht chun cinn. Ní bheidh sé
 riachtanach caiteachas a bheith aicmithe mar chúnamh forbartha oifigiúil (CFO),
 cé go bhféadfadh sé sin a bheith indéanta i gcónaí i gcás Cúnaimh don Trádáil
 agus Cúnaimh a bhaineann le Trádáil. Is é €1,131 milliún an méid airgid a
 bheidh ar fáil don tréimhse 2014-2020.
 Beidh an Ionstraim um Chomhpháirtíocht ina
 dlúthchuid de struchtúr foriomlán na nIonstraimí Airgeadais um ghníomhaíocht
 sheachtrach arna n‐eagrú bunaithe ar cheithre phríomhchaibidil: caibidil
 bunaithe ar bheartas a fhéachann go príomha le comhar a éascú ar gach leibhéal
 le tíortha comhpháirtíochta; agus caibidlí ar oibriú ar thosaíochtaí leathana
 agus ar luachanna ginearálta: cearta an duine agus an daonlathas, cúnamh
 daonnúil agus cosaint shibhialta, agus bainistíocht agus cosc géarchéime.
 Is é ceann de thosaíochtaí na straitéise Eoraip 2020
 fás a athbhunú a bheidh comhoiriúnach le fís na hEorpa maidir le todhchaí
 ísealcharbóin agus cuspóirí forbartha inbhuanaithe. Aithnítear
 sa chlár oibre go mbeidh ról ríthábhachtach ag geilleagair atá ag teacht chun
 cinn agus ag fás go mear, agus meánaicme iontu atá ag dul i méid, i mbuanú
 onnmhairí earraí agus seirbhísí Eorpacha, onnmhairí a bhfuil buntáiste iomaíoch
 ag an AE inti. Mar shampla, beidh iarmhairt shuntasach ag beartais aeráide sa
 todhchaí (nó ag an easpa beartas dá leithéidí) sa tSín, san India, sa Bhrasaíl
 agus sna SA ar iomaíochas sa todhchaí, ar thaighde agus ar fhorbairt agus ar
 chomhar eolaíoch trasna na réigiún sin, agus ar thrádáil idirnáisiúnta. Is é ár
 leas é a mhéad ailínithe agus comhair is féidir a chur chun cinn. Ba cheart don
 Ionstraim um Chomhpháirtíocht a bheith lárnach maidir le tacú le beartas
 trádála[2],
 go háirithe i dtaca leis na comhpháirtithe eacnamaíocha straitéiseacha. Forlíonadh ar ghníomhaíocht arna maoiniú faoin gClár um
 Iomaíochas agus um Fhiontair Bheaga agus Mheánmhéide a bheidh sa tacaíocht do
 chuideachtaí Eorpacha chun rochtain a fháil ar mhargaí.
 Tá ról níos feiceálaí á ghlacadh ag
 geilleagair atá ag teacht chun cinn mar chomhpháirtithe freagracha a dhíríonn
 ar dhúshláin is údar imní don domhan ar fad i bhfianaise na géarchéime leanúnaí
 sa gheilleagar. Aithníonn an AE a thábhachtaí atá sé
 méadú a dhéanamh ar fhreagracht na ngeilleagar atá ag teacht chun cinn i leith
 na dtíortha is lú forbartha agus i leith tíortha eile atá i mbéal forbartha. Ní
 féidir dul i ngleic le saincheisteanna criticiúla amhail maolú na
 bochtaineachta, iomaíochas agus léirscaoileadh na trádála, an comhshaol, an t‐athrú
 aeráide, fuinneamh, forbairt inbhuanaithe, obair chuibhiúil, lena n‐áirítear
 meas ar phríomhchaighdeáin saothair agus ar idirphlé sóisialta, feabhsú a dhéanamh
 ar scileanna digiteacha sa litearthacht agus ar chuimsiú, paindéimí,
 cibearshlándáil, sceimhlitheoireacht agus coireacht eagraithe, lena n‐áirítear
 píoráideacht, ach amháin i gcomhthéacs idirnáisiúnta. Agus domhandú
 luasghéaraithe ag dul ar aghaidh sa chúlra, ní foláir nó go bhfuil cúnamh
 airgeadais seachtrach iomchuí mar thaca leis an gclár oibre inmheánach a
 bhaineann le fás inbhuanaithe agus poist a dhaingniú san Eoraip, chomh maith le
 beartais inmheánacha an AE i gcoitinne. Ba cheart go mbeadh gníomhaíocht
 sheachtrach an AE níos comhleanúnaí agus níos comhtháite de bharr ghné
 sheachtrach an bheartais inmheánaigh agus go seachnófaí dúbláil agus go
 méadófaí an tionchar.
 Dá bhrí sin, tabharfar
 tosaíocht san Ionstraim um Chomhpháirtíocht do thacaíocht a sholáthar do
 bheartais sheachtracha eile de chuid an AE, mar shampla an beartas trádála,
 agus do ghné sheachtrach bheartais an AE maidir leis an athrú aeráide, le
 comhshaol, fuinneamh, iompar, fostaíocht agus beartas sóisialta, mar aon le
 teicneolaíochtaí faisnéise agus cumarsáide. Faoin Ionstraim um
 Chomhpháirtíocht, beidh baint ar leith ag príomhshruthú cúrsaí aeráide agus
 cuspóirí i dtaca leis an aeráid i ngníomhaíochtaí a chuireann idirphlé beartais
 chun cinn le geilleagair thionsclaithe agus le geilleagair atá ag teacht chun
 cinn.
 Beidh éifeachtúlacht
 acmhainne ríthábhachtach chun go mbeidh fás eacnamaíoch inbhuanaithe i gcónaí
 laistigh de shrianta comhshaoil. Beidh an AE ag glacadh Straitéise um
 Éifeachtúlacht Acmhainne mar cheann de mhíreanna suaitheanta na Straitéise Eoraip 2020.
 Beidh tionchar aige sin ar noirm an AE ach ní bheidh sé éifeachtach go hiarbhír
 ach amháin má ghlacann na mórgheilleagair ar fad cleachtais a bheidh
 éifeachtach ó thaobh acmhainní de. Tá deis ag geilleagair atá ag teacht chun
 cinn gabháil thar na bpátrún neamh‐inbhuanaithe maidir le tomhailt agus
 táirgeadh a bhí coitianta i measc gheilleagair an AE agus i measc na n‐ardgheilleagar
 eile le linn a dtionsclú agus tá suim mhór ag an AE cabhrú leo é sin a
 dhéanamh.
 Mar sin féin, tá pobail
 líonmhara sna geilleagair atá ag teacht chun cinn, go háirithe san India agus
 sa tSín, atá beo bocht agus ag brath ar éiceachórais shláintiúla amhail uisce
 glan agus farraigí agus foraoisí táirgiúla chun teacht slán. Ag an am céanna,
 tá bithéagsúlacht mhór sa Bhrasaíl, san Afraic Theas, san India agus sa tSín.
 Tá tionchar ag na geilleagair sin freisin ar úsáid acmhainne i dtíortha eile
 atá i mbéal forbartha, go háirithe sna tíortha sin is boichte. Is chun leasa
 fhrithpháirtigh an AE agus a chomhpháirtithe comhar a bheith ann maidir le
 héiceachórais a chosaint agus iad a bhainistiú ar shlí inbhuanaithe.
 Tá sé ríthábhachtach
 idirphlé agus comhar praiticiúil a bheith ann leis na príomhtháirgeoirí agus na
 príomhthomhaltóirí fuinnimh ar domhan d’fhonn díriú ar an dúshlán a ghabhann le
 slándáil fuinnimh an AE a chosaint, go háirithe toisc go bhfuilimid ag brath ar
 allmhairí níos mó ná riamh, mar aon le clár oibre ísealcharbóin domhanda,
 beartais inbhuanaithe fuinnimh, trédhearcacht agus intuarthacht ar mhargaí
 domhanda fuinnimh agus comhar teicneolaíochta a chur chun cinn.
 De réir agus a bhogann
 roinnt tíortha ar aghaidh ó chúnamh forbartha déthaobhach, tá foirmeacha nua
 comhair á lorg acu. I réimsí na teicneolaíochta agus na nuálaíochta, má tá an
 AE le bheith ina chomhpháirtí straitéiseach agus ról ceannasach a bheith aige i
 gcónaí i gcaighdeáin dhomhanda, ní mór dó bheith in ann comhpháirtíochtaí a
 bhunú sna réimsí sin, bunaithe ar leas frithpháirteach.
 Beidh fócas seachtrach bheartais inmheánacha
 an AE comhtháite go hiomlán, dá bhrí sin, i gclárú na hIonstraime um
 Chomhpháirtíocht. Laistigh de na hacmhainní teoranta airgeadais a bheidh ar
 fáil di, féadfaidh sí gné sheachtrach na mbeartas inmheánach arna seoladh faoi
 chláir eile de chuid an AE a chomhlánú (amhail gníomhaíocht faoi ‘Fís 2020’ -
 an Creatchlár le haghaidh Taighde agus Nuálaíochta, faoin gClár um Iomaíochas
 agus um Fhiontair Bheaga agus Mheánmhéide, lena n‐áirítear comhar maidir
 le Turasóireacht, faoin gCiste Imirce, faoin gCiste Slándála Inmheánaí agus
 faoin gclár “Erasmus do Chách”), chun aon dúbailt a sheachaint. Féadfaidh sí tacú freisin le beartais sheachtracha eile de
 chuid an AE, ar nós an bheartais trádála. Cuirfear
 comhchuibheas agus comhlántacht le hionstraimí geografacha eile um ghníomhaíochtaí
 seachtracha, go háirithe an Ionstraim maidir le Comhar um Fhorbairt, san
 áireamh ar fud na céime cláraithe le linn lanpháirtiú phrionsabail na difreála
 agus an chomhchruinnithe.
 2. TORTHAÍ AN CHOMHAIRLIÚCHÁIN LE PÁIRTITHE
 LEASMHARA AGUS NA MEASÚNUITHE TIONCHAIR
 Thionóil an
 Coimisiún Eorpach comhairliúchán poiblí maidir le cistiú amach anseo le
 haghaidh ghníomhaíocht sheachtrach an AE idir an 26 Samhain 2010 agus
 an 31 Eanáir 2011. Bhí an próiseas sin bunaithe ar cheistneoir ar
 líne ag gabháil le páipéar cúlra What funding for EU external action after
 2013? (Cén cistiú le haghaidh ghníomhaíocht sheachtrach an AE tar éis
 2013?’) a d’ullmhaigh foireann an Choimisiúin agus na Seirbhíse Eorpaí
 Gníomhaíochta Seachtraí (SEGS).
 Dheimhnigh bunáite na bhfreagróirí (thart ar
 70 %) gur sholáthair cúnamh airgeadais an AE breisluach substaintiúil sna
 príomhréimsí beartais arna dtacú ag ionstraimí airgeadais an AE um
 ghníomhaíocht sheachtrach[3].
 Luaigh go leor freagróirí breisluach an AE mar an príomhspreagthóir don
 todhchaí: mheas siad gur cheart don AE leas a bhaint as an mbuntáiste
 comparáideach sin — atá bainteach lena láithreacht dhomhanda, lena
 shaineolas fadréimseach, lena nádúr ilnáisiúnta agus lena ról mar éascaitheoir
 comhordaithe — agus le barainneachtaí scála.
 Thacaigh beagnach gach freagróir (92 %)
 le cur chuige níos difreálaithe, a bheadh oiriúnaithe do chás na dtíortha
 tairbhíocha agus bunaithe ar chritéir fhónta agus ar bhailiú éifeachtúil
 sonraí, chun tionchar ionstraimí airgeadais an AE a mhéadú.
 Léiríodh tuairimí éagsúla i dtaobh shimpliú na
 n‐ionstraimí agus i dtaobh na cothromaíochta idir ionstraimí geografacha
 agus ionstraimí téamacha. Bhí imní ar go leor daoine
 gurbh éard a chiallódh laghdú ar líon na gclár téamach ag an AE laghdú ar an
 tsuim fhoriomlán a bheadh ar fáil do ghníomhaíocht théamach, agus os a choinne
 sin d’iarr siad na rialacha a rialaíonn rochtain ar chistiú téamach agus a chur
 chun feidhme a bheith simplithe. Thacaigh formhór mór na bhfreagróirí le
 solúbthacht gheografach ionstraimí an AE a mhéadú mar mhodh chun freagairt do
 dhúshláin idir-réigiúnacha.
 Nuair a iarradh orthu
 tosaíochtaí a ainmniú i measc réimsí éagsúla leasa, luaigh formhór na
 bpáirtithe leasmhara ‘cobhsaíocht mhaicreaeacnamaíoch agus airgeadais, fás
 eacnamaíoch’ agus ‘cur chun cinn na trádála agus infheistíochtaí’, agus ina
 dhiaidh sin ‘fuinneamh, éifeachtúlacht acmhainne agus an t‐athrú aeráide’
 agus ‘fostaíocht agus saincheisteanna sóisialta (fás cuimsitheach agus obair
 chuibhiúil)’.
 D’aontaigh formhór mór na
 bhfreagróirí gurb í an earnáil phríobháideach ceann tiomána na forbartha
 eacnamaíche agus dá réir sin, go rannchuidíonn sí go suntasach le fás
 inbhuanaithe. Ar an gcúis sin mhol siad go rachadh an AE i ngleic ar shlí níos
 fairsinge leis an bpobal gnó mar chomhpháirtí san AE agus i dtríú tíortha chun
 ról níos mó a thabhairt don earnáil phríobháideach — i gcúrsaí airgeadais agus
 i mbailiú faisnéise araon — mar cheann tiomána na forbartha inbhuanaithe.
 D’aontaigh go leor go
 bhféadfadh comhchlárú agus cómhaoiniú i measc na mBallstát méadú a dhéanamh ar
 éifeacht agus ar chomhtháthú ghníomhaíocht sheachtrach an AE, simpliú a
 dhéanamh ar sheachadadh an chúnaimh, agus laghdú a dhéanamh ar chostais
 fhoriomlána na beartaíochta.
 Maidir le
 meastóireacht ar fheidhmíocht, bhíothas go mór i bhfabhar fócas níos láidre ar
 ghníomhaíochtaí faireacháin le linn do thionscadail agus do chláir a bheith á
 gcur chun feidhme, mar aon le simpliú a dhéanamh ar na rialacha a rialaíonn
 maoiniú seachtrach mar shlí lena chinntiú go soláthraíonn ionstraimí
 seachtracha an AE an éifeacht a bhfuil súil léi.
 Bhí
 líon mór páirtithe leasmhara i bhfabhar méadú a dhéanamh ar ghníomhaíochtaí
 faisnéise agus cumarsáide chun cistiú seachtrach an AE a chur os comhair an
 phobail ar shlí níos feiceálaí, go háirithe i dtíortha tairbhíocha. Mar sin
 féin, is cosúil, chun an AE a dhéanamh níos infheicthe, gur éifeachtaí
 beartais, straitéisí agus láithreacht éifeachtach i dtríú tíortha ná breis
 airgid a chaitheamh ar chumarsáid. Tacaíodh go láidir, freisin, leis an moladh
 go ndéanfaí treisiú ar ról comhordaithe an AE i measc bronntóirí eile agus go
 gcinnteofaí go dtarraingeodh comhpháirtithe cur chun feidhme aird ar mhaoiniú
 an AE.
 Sular cuireadh an togra seo le haghaidh na
 hIonstraime um Chomhpháirtíocht ar aghaidh, bhreithnigh an Coimisiún ceithre
 rogha beartais: deireadh a chur leis an ICI; an status quo a choimeád;
 an DCI a leasú chun caiteachas nach cúnamh forbartha oifigiúil é a cheadú; nó
 ionstraim nua a thabhairt isteach a thógfadh ar an ICI/ICI+.
 Rinneadh na roghanna a
 mheasúnú go cúramach ach measadh nach mbeadh sé indéanta ó thaobh na
 polaitíochta de deireadh a chur leis an ICI nó an status quo a choimeád.
 Dá dteorannófaí an caiteachas do ghníomhaíocht atá nasctha le maolú na
 bochtaineachta amháin nó dá mbunófaí gach comhar le geilleagair atá ag teacht
 chun cinn ar an mbonn aonair sin chuirfí srian saorga le gníomhaíocht
 sheachtrach an AE agus dhéanfaí faillí i gcroíleasanna an AE.
 Buntáiste a ghabhfadh le
 leasú na hIonstraime maidir le Comhar um Fhorbairt chun caiteachas nach cúnamh
 forbartha oifigiúil é a cheadú ná go mbeadh sé comhtháite ó thaobh na
 tíreolaíochta de (ionstraim amháin in aghaidh na tíre) ach measadh go mba
 fhíordheacair bainistiú a dhéanamh ar ionstraim a mbeadh dhá chuspóir dhifriúla
 léi.
 Measúnú tionchair
 Eacnamaíoch:
 Trí bhíthin Ionstraim nua um Chomhpháirtíocht
 a thabhairt isteach, bheadh deis eile ag an AE chun a chuid fiontar (Fiontair
 Bheaga agus Mheánmhéide go háirithe) agus a tháirgí a chur chun cinn. D’fhéadfaí cuidiú le gnóthais an AE i dtríú tíortha, rud a
 sholáthródh dreasachtaí d’iomaíochas agus do nuálaíocht an AE ar shlí a
 chomhlánódh na gníomhaíochtaí arna maoiniú faoin gClár um Iomaíochas agus um
 Fhiontair Bheaga agus Mheánmhéide agus faoi ‘Fís 2020’ (taighde agus nuálaíocht).
 D’fhéadfaí tacú le trádáil agus infheistíocht idirnáisiúnta an AE, rud a
 d’fhéadfadh infheistíocht eachtrach san AE a éascú dá éis. D’fhéadfadh ról a
 bheith aige freisin i dtaca le trádáil agus comhar i measc thíortha an Deiscirt
 trí chleachtais fhreagracha gnó ag ár gcomhpháirtithe i dtríú tíortha a chur
 chun cinn, go háirithe na tíortha bochta atá i mbéal forbartha. D’fhéadfaí
 réimsí iomadúla comhair a shaothrú, lena n‐áirítear an t‐athrú
 aeráide, fuinneamh[4],
 an comhshaol, comhfhogasú rialacháin agus caighdeánú teicniúil, freagracht
 shóisialta chorparáideach, cearta maoine intleachtúla, cosaint sonraí
 pearsanta, dea-chleachtais i ngnóthaí eacnamaíochta, trádála, infheistíochta,
 cánach agus airgeadais agus sa turasóireacht. D’fhéadfadh
 sé seo slándáil eacnamaíochta an AE a neartú agus poist nua a chruthú, rud a
 chuideodh, ar deireadh, le fás eacnamaíoch. D’fhéadfadh an Ionstraim nua
 foirmeacha comhair eacnamaíoch atá forbartha go maith a chothú idir an AE agus
 tíortha comhpháirtíochta. Sa chomhthéacs sin, bheadh deis ag an AE a áirithiú
 go dtugtar aird imleor ar luachanna comhshaoil, luachanna fuinnimh
 inbhuanaithe, luachanna sóisialta, fostaíochta agus luachanna leasa eile nach
 iad agus beartais agus cláir á ndearadh agus á gcur chun feidhme.
 Sóisialta:
 Trí uirlisí maoinithe an AE agus na mBallstát
 a ailíniú agus trí thacú le comhghníomhaíochtaí le bronntóirí déthaobhacha agus
 iltaobhacha eile, d’fhéadfadh éifeacht shuntasach a bheith ag an Ionstraim nua
 ar ghréasán sóisialta na dtíortha sin atá ag teacht chun cinn. D’fhéadfadh sí tacú le hathchóiriú na gcóras leasa, le
 beartais náisiúnta fostaíochta, le beartais náisiúnta um oiliúint agus
 scileanna a fhorbairt, le hoideachas, le cláir um fhorbairt acmhainní taighde
 agus nuálaíochta agus le bearta chun “líontáin” náisiúnta sábhála a neartú. Trí
 bhreis post “glas” a chruthú, mhéadófaí ar ioncam agus neartófaí straitéisí um
 chomhtháthú sóisialta agus um maolú na bochtaineachta ar an leibhéal náisiúnta.
 Maidir leis sin, rannchuideodh sí chun an clár oibre sóisialta idirnáisiúnta a
 chur i bhfeidhm go rathúil, clár oibre a chuireann Eagraíocht Idirnáisiúnta
 Saothair na NA agus an G8/20 chun cinn.
 Comhshaol:
 Féachfaidh comhpháirtíochtaí nua an AE faoin
 Ionstraim nua fás agus inbhuanaitheacht chomhshaoil fhadtéarmach a spreagadh
 agus a thacú. Maidir leis sin, táthar ag súil go
 mbeidh ról tábhachtach ag an Ionstraim nua ó thaobh tacaíocht a sholáthar do
 ghníomhaíochtaí agus d’idirphlé beartais i measc thíortha an AE agus tíortha
 comhpháirtíochta i dtaobh an chomhshaoil agus an athraithe aeráide. D’fhéadfadh
 an Ionstraim tacú le samhail ghnó ísealcharbóin trí dhreasachtaí a sholáthar
 d’earnáil phríobháideach na hEorpa. Trí fhorbairt a dhéanamh ar na torthaí
 rathúla ó Chomhdháil COP-16 na Náisiún Aontaithe maidir leis an Athrú Aeráide i
 gCancún, d'fhéadfaí í a úsáid chun cabhrú le gnólachtaí an AE beartais
 éifeachtacha agus ísealchostais a fhorbairt d'fhonn spriocanna atá
 neamhdhíobhálach don chomhshaol a bhaint amach sna tíortha comhpháirtíochta.
 Chabhródh sé le tíortha comhpháirtíochta gach leas a bhaint as buntáistí
 comhshaoil, éiceolaíocha, agus éifeachtúlachta fuinnimh na nuálaíochta freisin.
 D’fhéadfadh sé an t‐athrú go geilleagar glas agus tíosach ar acmhainní a
 chur chun cinn. Ciallaíonn an méadú ar éileamh ar thráchtearraí i ngeilleagair
 atá ag teacht chun cinn go bhfuil gá malartú dea-chleachtais san earnáil
 phríobháideach agus beartais soláthair ghlasa a chur chun cinn. D’fhéadfadh an
 Ionstraim comhar a cheadú le tuiscint níos fearr a fháil ar na costais eacnamaíocha
 agus shóisialta a ghabhann le caillteanas bithéagsúlachta agus le díghrádú
 éiceachóras i dtíortha a bhfuil tábhacht dhomhanda ag baint leo.
 3. EILIMINTÍ DLÍTHIÚLA AN TOGRA
 Sa chomhphlé a bhí ag an údarás reachtach ar
 thogra an Choimisiúin le haghaidh ICI+ (COIM/2009/197) agus tar éis theacht i
 bhfeidhm Chonradh Liospóin, tháinig na trí institiúid ar chomhthuiscint go
 mbainfear úsáid as Airteagal 207(2) agus Airteagal 209(1) den
 Chonradh ar Fheidhmiú an Aontais Eorpaigh chun gníomhaíochtaí taobh amuigh de
 chomhar forbartha a chur i gcrích i dtíortha i mbéal forbartha. Baintear úsáid as Airteagal 212(2) den Chonradh ar
 Fheidhmiú an Aontais Eorpaigh i gcás tíortha “nach tíortha i mbéal forbartha”
 iad.
 De bhun an chomhaontaithe
 sin, bheadh an Ionstraim um Chomhpháirtíocht atá beartaithe bunaithe ar
 theaglaim de na trí Airteagal seo a leanas den CFAE: Airteagal 212(2),
 Airteagal 207(2) agus Airteagal 209(1).
 Tá comhaontuithe idirnáisiúnta iomadúla ag an AE le tíortha
 comhpháirtíochta ar fud an domhain, nach
 bhfuil a macasamhlacha ag Ballstáit aonair, a thugann tionchar don Aontas i
 ngach réimse den chaidreamh idirnáisiúnta, nach mór. Toisc go bhfuil 27 Ballstát
 ag gníomhú i gcomhréir le beartais agus le straitéisí coiteanna, is ag
 an AE amháin atá an chumhacht chriticiúil le gur féidir freagairt do dhúshláin
 dhomhanda. Tá cumas uathúil ag an AE freisin noirm agus caighdeáin an AE a chur
 chun cinn, agus caighdeáin dhomhanda a dhéanamh díobh trí bhíthin an chomhair
 idirnáisiúnta.
 Beidh breisluach níos mó ag gabháil leis an Ionstraim um
 Chomhpháirtíocht atá beartaithe ná mar a ghabhann leis an gceann atá ann faoi
 láthair toisc go gcuimseodh sí an straitéis Eoraip 2020 atá bunaithe ar
 chomhar i leith fáis ghlais, agus ina gcuirtear béim níos láidre ar leasanna an
 AE i gcomhar le tíortha atá ag teacht chun cinn agus le tíortha tionsclaithe
 agus ar an timpeallacht a fheabhsú ar mhaithe le gnó, infheistíocht, trádáil
 agus taighde agus nuálaíocht. Ba cheart di clár oibre réamhghníomhach de
 leasanna frithpháirteacha a fhorbairt le tíortha comhpháirtíochta agus díriú go
 sonrach ar pháirtithe straitéiseacha an AE.
 Is
 níos fearr a urramóidh an Ionstraim nua um Chomhpháirtíocht tiomantais an AE do
 tríú tíortha ar chuir sé Comhaontuithe Réime/Comhpháirtíochta agus Comhair i
 gcrích leo. Féachann beartas seachtrach an AE le cur
 chun cinn a luachanna agus a leasanna a nascadh le gníomhaíochtaí sonracha
 comhair agus chuirfeadh an Ionstraim nua le hinchreidteacht agus le
 comhleanúnachas an bheartais sin. Faoi chuimsiú na gcomhaontuithe, d’fhéadfadh
 an Ionstraim um Chomhpháirtíocht gníomhú mar chatalaíoch maidir le
 comhthionscadail an AE agus na mBallstát, toisc nach bhfuil an AE agus a
 Bhallstáit faoi cheangal ag a bhforálacha. Ar deireadh, thacódh sí le beartais
 réigiúnacha agus dhéthaobhacha an AE, agus le gealltanais an AE maidir le
 próisis agus comhlachtaí comhair, idir réigiúnach agus idirnáisiúnta.
 D’fhéadfadh gníomhaíochtaí an AE um chomhar
 eacnamaíoch, a chomhphlé gnó agus foirmeacha eile de ghníomhartha geilleagracha
 seachtracha bheith ina n‐uirlis chumhachtach i dtaca le beartas seachtrach.
 D’fhéadfaidís rannchuidiú chun infheictheacht agus
 tionchar an AE a leathadh lasmuigh den AE. D’fhéadfadh sé sin tacú le
 huaillmhian na hEorpa teacht chun bheith ina príomhghníomhaí geilleagrach agus
 polaitiúil ar an ardán idirnáisiúnta ar bhonn déthaobhach agus laistigh de
 chomhlachtaí iltaobhacha amhail an G-20 araon.
 Ina
 theannta sin, d’fhéadfadh gníomhaíocht chomhpháirteach le Ballstáit an AE agus
 bealaí nuálacha chun acmhainní a shlógadh éirí níos minice agus níos indéanta
 faoin Ionstraim um Chomhpháirtíocht ná sa chás reatha faoin ICI. Beidh tuilleadh airgid ar fáil chun tacú le hoibríochtaí
 cómhaoinithe i gcomhar le forais nó gníomhaireachtaí de chuid Bhallstáit an AE
 um chúnamh déthaobhach nó airgeadais. De thoradh ar chlárú ilbhliantúil bheadh
 an gnó níos struchtúrtha agus níos comhtháite. Bheadh comhpháirtíochtaí poiblí
 agus príobháideacha níos fusa a bhaint amach, comhpháirtíochtaí ina mbeadh níos
 mó ná páirtí leasmhar amháin ó phobal gnó na hEorpa. D’fhéadfadh cumascadh
 deontas agus iasachtaí a bheith ina rogha tosaíochta cibé uair ba chuí.
 Rogha na hionstraime
 Measann an Coimisiún go gcruthófaí riosca
 teannais idir cuspóirí difriúla agus go bhféadfadh go mbeadh moilleanna
 suntasacha ar chinnteoireacht agus ar chur chun feidhme mar gheall ar leathnú
 raon feidhme na hIonstraime maidir le Comhar um Fhorbairt chun gníomhaíocht
 neamhfhorbartha a chumhdach. Molann sé ionstraim
 dhomhanda aonair nua a chruthú lena ndíreofaí ar phríomhleasanna an AE a
 chosaint agus ar dhul i ngleic le dúshláin is cúraimí domhanda le raon
 gníomhaíochtaí arna sainiú go soiléir. Dá bhrí sin, molann an Coimisiún
 ionstraim nua a bheartú.
 Meastar gurb ionann an
 rogha is fearr agus togra a chur síos le haghaidh ionstraime nua. Tá comhaontú
 ginearálta ann maidir le forbairt a dhéanamh ar an tacar reatha ionstraimí
 airgeadais, cé gur riachtanach na hathruithe institiúideacha de thoradh ar
 Chonradh Liospóin a léiriú. Faoin rogha seo, d’fhanfadh struchtúr reatha na n‐ionstraimí,
 atá oiriúnach agus leordhóthanach de réir páirtithe leasmhara agus Bhallstáit
 an AE, gan athrú den chuid is mó. Mar sin féin, rannchuideoidh Ionstraim nua um
 Chomhpháirtíocht, a mbeadh cumhdach domhanda agus cuspóirí spriocdhírithe aici,
 le hoiriúnú críochnúil na modhanna reatha maidir le ceapadh beartais, clárú
 agus torthaí a bhaint amach.
 4. IMPLEACHT BHUISÉADACH
 Is ionann EUR 1 131 milliún san iomlán, ag
 praghsanna reatha, thar an tréimhse 2014-2020 agus an leithdháileadh airgeadais
 arna bheartú don Ionstraim um Chomhpháirtíocht. Tá an
 méid seo i gcomhréir le Ceannteideal 4 “an Eoraip Dhomhanda” den Chreat
 Airgeadais arna bheartú do 2014-2020.
 D’fhonn a intuarthacht a áirithiú, soláthrófar
 cistiú i leith gníomhaíochtaí ardoideachais i dtríú tíortha i gcomhthéacs an
 chláir “Erasmus for All” (“Erasmus do Chách”), i gcomhréir le cuspóirí
 an AE i dtaobh gníomhaíochta seachtraí, trí bhíthin dhá leithdháileadh
 ilbhliantúla nach gcuimseoidh ach na chéad ceithre bliana agus na trí bliana ina
 dhiaidh sin faoi seach. Beidh an
 cistiú sin léirithe i gclárú táscach ilbhliantúil na hIonstraime um
 Chomhpháirtíocht, i gcomhréir leis na riachtanais agus na tosaíochtaí a
 aithníodh sna tíortha lena mbaineann. D'fhéadfaí na leithdháiltí a athbhreithniú i gcás mórchúinsí gan
 choinne nó athruithe tábhachtacha polaitiúla i gcomhréir le tosaíochtaí
 seachtracha an AE. Beidh feidhm ag
 forálacha Rialachán (AE) Uimh. [--] ó Pharlaimint na hEorpa agus ón
 gComhairle lena mbunaítear "Erasmus do Chách"[5] maidir le húsáid na gcistí sin.
 5. EILIMINTÍ ROGHNACHA
 Simpliú
 Tosaíocht amháin
 don Choimisiún sa Rialachán nua seo, mar atá i gcláir eile faoin gCreat
 Airgeadais Ilbhliantúil, is ea an timpeallacht rialála a shimpliú agus rochtain
 ar chúnamh an Aontais a éascú do thíortha comhpháirtíochta agus do réigiúin
 chomhpháirtíochta, d’eagraíochtaí na sochaí sibhialta, etc. sa mhéid go
 saothróidh siad cuspóirí an Rialacháin.
 Éascóidh Rialachán na hIonstraime nua um Chomhpháirtíocht glacadh níos
 tapa beart cur chun feidhme agus, ar an gcaoi sin, tuilleadh saoirse maidir le
 comhar. Ina theannta sin, trí athbhreithniú ar an Rialachán Airgeadais, atá
 substaintiúil go háirithe i dtaca leis na forálacha speisialta maidir le
 gníomhaíocht sheachtrach, éascófar rannpháirtíocht eagraíochtaí na sochaí
 sibhialta agus fiontar beag agus meánmhéide i gcláir chistithe, mar shampla trí
 rialacha a shimpliú, trí chostais na rannpháirtíochta a laghdú agus trí nósanna
 imeachta deonaithe a luathú. Tá sé ar intinn ag an gCoimisiún an Rialachán seo
 a chur chun feidhme trí úsáid a bhaint as na nósanna imeachta solúbtha nua dá
 bhforáiltear sa Rialachán Airgeadais athbhreithnithe.
 Cuimsítear na
 rialacha cur chun feidhme le Rialachán (AE) Uimh. [--] ó Pharlaimint na
 hEorpa agus ón gComhairle an [--] lena mbunaítear na comhrialacha agus na
 nósanna imeachta coiteanna maidir le cur chun feidhme ionstraimí an Aontais
 maidir le gníomhaíocht sheachtrach.
 2011/0411 (COD)
 Togra le haghaidh
 RIALACHÁIN Ó PHARLAIMINT NA hEORPA AGUS
 ÓN gCOMHAIRLE
 lena mbunaítear Ionstraim um Chomhpháirtíocht
 le haghaidh comhair le tríú tíortha
 TÁ PARLAIMINT NA hEORPA AGUS
 COMHAIRLE AN AONTAIS EORPAIGH,
 Ag féachaint don Chonradh ar Fheidhmiú
 an Aontais Eorpaigh, agus go háirithe Airteagal 207(2), Airteagal 209(1)
 agus Airteagal 212(2) de,
 Ag féachaint don togra ón
 gCoimisiún Eorpach,
 Tar éis dóibh an dréachtghníomh reachtach a
 chur chuig na parlaimintí náisiúnta,
 Ag gníomhú dóibh i gcomhréir leis an ngnáthnós
 imeachta reachtach,
 De bharr an mhéid seo a leanas:
 (1)
 Is é atá sa Rialachán seo ceann amháin de na
 hionstraimí a chuireann tacaíocht dhíreach ar fáil do bheartais sheachtracha an
 Aontais Eorpaigh. Déanfaidh sé ionadú ar Rialachán Uimh. 1934/2006
 ó Pharlaimint na hEorpa agus ón gComhairle an 21 Nollaig 2006 lena
 mbunaítear ionstraim mhaoinithe um chomhar le tíortha agus críocha tionsclaithe
 agus ardioncaim eile[6].
 (2)
 Le deich mbliana anuas, is go seasta a neartaíonn
 an tAontas a chaidreamh déthaobhach le raon leathan tíortha agus críoch
 tionsclaithe agus ardioncaim eile ar fud réigiún éagsúil ar domhan, go príomha
 i Meiriceá Thuaidh, san Áise Thoir agus san Astraláise, ach san Áise Thoir
 Theas agus i réigiún na Murascaille freisin.
 (3)
 Ina theannta sin, ón mbliain 2007 i leith treisíonn
 an tAontas agus neartaíonn sé a chomhar agus a chomhpháirtíocht le tíortha i
 mbéal forbartha agus le tíortha idirlinne san Áise, san Áise Láir, i Meiriceá
 Laidineach agus leis an Iaráic, leis an Iaráin, le hÉimin, leis an Afraic Theas
 ar bhonn Rialachán (CE) Uimh. 1905/2006 ó Pharlaimint na hEorpa agus ón
 gComhairle an 18 Nollaig 2006 lena mbunaítear ionstraim maoinithe maidir
 le comhar um fhorbairt (DCI).
 (4)
 Tá raon feidhme an chomhair faoi na cláir
 gheografacha le tíortha, críocha agus réigiúin i mbéal forbartha arna mbunú
 faoin Ionstraim maidir le Comhar um Fhorbairt teoranta do bhearta airgeadais
 arna gceapadh d’fhonn na critéir a chomhlíonadh arna socrú le haghaidh cúnaimh
 fhorbartha oifigiúil (CFO) arna shocrú ag an gCoiste Cúnaimh Fhorbartha den
 Eagraíocht um Chomhar agus Forbairt Eacnamaíochta (CCF/ECFE).
 (5)
 Bunaíodh gníomhartha
 ullmhúcháin amhail idirphlé gnó, cur chun cinn na trádála agus malartuithe
 eolaíocha d’fhonn comhar a threisiú agus a neartú i réimsí lasmuigh de raon
 feidhme na hIonstraime maidir le Comhar um Fhorbairt leis an India agus leis an
 tSín agus le tíortha grúpa meánioncaim san Áise agus i Meiriceá Laidineach.
 (6)
 Ina theannta sin, tá neartú á dhéanamh ag an Aontas
 ar a chaidreamh déthaobhach le tíortha meánioncaim eile i mbéal forbartha a
 bhfuil tábhacht mhéadaithe acu san Áise agus i Meiriceá Laidineach trí bhíthin
 idirphlé comhpháirtíochta comhair agus beartais a leathnú do réimsí agus
 d’ábhair thar chomhar forbartha. I gcás na Rúise, tá
 éabhlóid tagtha ar chaidreamh, lena n‐áirítear trí Chomhpháirtíocht an
 Aontais‐na Rúise don Nuachóiriú, rud a leagann béim ar thábhacht na Rúise
 mar chomhpháirtí straitéiseach don Aontas i gcaidreamh déthaobhach agus i
 ngnóthaí domhanda araon.
 (7)
 Tá sé chun leasa an
 Aontais a chaidreamh le comhpháirtithe a neartú a bhfuil
 ról tábhachtach méadaithe acu i dtrádáil agus sa gheilleagar idirnáisiúnta, i
 dtrádáil agus i gcomhar theas‐theas, i bhfóraim iltaobhacha, lena n‐áirítear
 Grúpa an Fhichead Airí Airgeadais agus Gobharnóirí Bainc Cheannais (G20), i
 rialachas domhanda agus i ndul i ngleic le dúshláin is cúraimí domhanda. Ní mór don Aontas comhpháirtíochtaí cuimsitheacha a
 fhorbairt le gníomhaithe nua ar an ardán idirnáisiúnta, d’fhonn ord
 idirnáisiúnta seasmhach cuimsitheach a chur chun cinn, earraí poiblí domhanda
 coiteanna a shaothrú, príomhleasanna an Aontais a chosaint agus eolas an
 Aontais a mhéadú sna tíortha sin.
 (8)
 Teastaíonn ón AE ionstraim airgeadais a bhfuil raon
 feidhme domhanda aici lena gceadaítear maoiniú na mbeart nach gcáileodh,
 b’fhéidir, mar chúnamh forbartha oifigiúil ach atá ríthábhachtach maidir le
 treisiú agus le comhdhlúthú a chaidrimh leis na tíortha comhpháirtíochta lena
 mbaineann, go háirithe trí idirphlé beartais agus trí fhorbairt
 comhpháirtíochtaí.
 (9)
 D’ainneoin an fhócais shonraigh
 ar ghníomhaithe domhanda, ba cheart a bheith i raon feidhme an Rialacháin seo
 cumasúchán domhanda chun tacú le bearta comhair le tíortha i mbéal forbartha ina bhfuil leasanna
 móra ag an Aontas, i gcomhréir le cuspóirí an Rialacháin seo.
 (10)
 Sa straitéis Eoraip 2020[7] d’athdhearbhaigh an tAontas a
 ghealltanas marthanach chun cur chun cinn a dhéanamh ina chuid beartas
 inmheánach agus seachtrach ar fhás cliste, cuimsitheach agus inbhuanaithe a
 thugann trí cholún le chéile: colún eacnamaíoch, colún sóisialta agus colún an
 chomhshaoil.
 (11)
 Tá an tAontas tiomanta maidir lena chaidreamh lena
 chomhpháirtithe do chaighdeán maith oibre a chur chun cinn do chách maille le
 daingniú agus cur chun feidhme éifeachtach na gcaighdeán saothair atá aitheanta
 go hidirnáisiúnta agus na gcomhaontuithe iltaobhacha comhshaoil.
 (12)
 Aithnítear, go háirithe, go bhfuil an comhrac i
 gcoinne an athraithe aeráide ar cheann de na dúshláin mhóra atá le sárú ag an
 Aontas agus ar an réimse ina bhfuil gá práinneach le gníomhaíocht
 idirnáisiúnta. I gcomhréir leis an rún atá luaite sa Teachtaireacht ón
 gCoimisiún A Budget for Europe 2020 (Buiséad don Eoraip 2020)[8] maidir leis an gcuid sin de
 bhuiséad an Aontais a bhaineann leis an aeráid a mhéadú go 20% ar a laghad, ba
 cheart go rannchuideofaí tríd an Rialachán seo le baint amach na sprice sin.
 (13)
 Tá an tAontas tiomanta do chuidiú le baint amach na
 spriocanna bithéagsúlachta domhanda 2020 agus don Straitéis ghaolmhar maidir le
 húsáid acmhainní a bhaint amach.
 (14)
 Faoin Rialachán seo, ba cheart don Aontas tacú le
 cur chun feidhme na straitéise Eoraip 2020, go háirithe cuspóirí a bhaineann
 le hathrú aeráide, leis an trasdul go geilleagar níos glaise agus go
 héifeachtúlacht acmhainní, trádáil agus infheistíocht, comhar gnólachta agus
 rialála le tríú tíortha, agus ba cheart dó taidhleoireacht phoiblí, comhar
 oideachais/acadúil agus gníomhaíochtaí for-rochtana a chur chun cinn.
 (15)
 Ina theannta sin, ba
 cheart do chur chun cinn tionscnamh éagsúlaithe comhair agus comhpháirtíochta laistigh d’ionstraim aonair barainneachtaí scála, éifeachtaí sineirge,
 breis éifeachtúlachta, cinnteoireacht agus bainistíocht níos simplithe agus
 ardchéim infheictheachta do ghníomhaíocht sheachtrach an Aontais a éascú.
 (16)
 Chun cuspóirí an Rialacháin seo a bhaint amach, is
 gá cur chuige difreálaithe agus solúbtha a
 shaothrú trí bhíthin samhlacha a fhorbairt le haghaidh comhair le tíortha
 comhpháirtíochta tábhachtacha lena gcuirtear san áireamh a
 gcomhthéacsanna eacnamaíocha, sóisialta agus polaitiúla, chomh maith le
 leasanna sonracha an Aontais, tosaíochtaí beartais agus straitéisí, fad is a
 gcoinneofar an cumas chun idirghabháil a dhéanamh ar fud an domhain nuair is
 gá.
 (17)
 Ba cheart don Aontas a bheith ábalta freagairt, ar
 mhodh solúbtha agus tráthúil, ar riachtanais atá ag
 teacht chun cinn agus ar riachtanais gan choinne d’fhonn a ghealltanas ar
 mhaithe lena leasanna a chur chun cinn ina chaidreamh le tríú tíortha a
 dhéanamh níos éifeachtaí, trí bhearta speisialta nach raibh cumhdaithe ag cláir
 ilbhliantúla tháscacha a ghlacadh.
 (18)
 Ó tharla nach féidir leis na Ballstáit cuspóirí an
 Rialacháin seo a bhaint amach go leordhóthanach agus gur fearr dá bhrí sin, de
 bharr fhairsinge na gníomhaíochta, is féidir iad a bhaint amach ar leibhéal an
 Chomhphobail, féadfaidh an tAontas bearta a ghlacadh, i gcomhréir le prionsabal
 na coimhdeachta agus na comhréireachta mar a leagtar amach in Airteagal 5
 de Chonradh an Aontais Eorpaigh é. I gcomhréir le prionsabal na comhréireachta,
 de réir mar atá sé leagtha amach san Airteagal sin, ní théann an
 Rialachán seo thar a bhfuil riachtanach chun na cuspóirí sin a bhaint
 amach.
 (19)
 D’fhonn raon feidhme an Rialacháin seo a oiriúnú
 don chás atá ag athrú go tapa i dtríú tíortha, ba cheart cumhacht a tharmligean
 don Choimisiún chun gníomhartha a ghlacadh i gcomhréir le hAirteagal 290
 den Chonradh ar Fheidhmiú an Aontais Eorpaigh i ndáil leis na réimsí mionsonraithe
 comhair a shainítear san Iarscríbhinn. Tá sé tábhachtach, go háirithe, go
 rachadh an Coimisiún i mbun comhairliúchán iomchuí le linn a chuid oibre
 ullmhúcháin, lena n‐áirítear comhairliúchán le saineolaithe. Ba cheart don Choimisiún a áirithiú, agus gníomhartha
 tarmligthe á n‐ullmhú agus á dtarraingt suas aige, go ndéanfar na
 doiciméid ábhartha a tharchur an tráth céanna, go tráthúil agus go hiomchuí
 chuig Parlaimint na hEorpa agus chuig an gComhairle.
 (20)
 Chun dálaí aonfhoirmeacha a áirithiú chun an Rialachán
 seo a chur chun feidhme ba cheart cumhachtaí cur chun feidhme a thabhairt don
 Choimisiún. Ba cheart na cumhachtaí sin a fheidhmiú i gcomhréir le Rialachán Uimh. 182/2011
 an 16 Feabhra 2011 lena leagtar síos síos na rialacha agus na
 prionsabail ghinearálta a bhaineann leis na sásraí rialaithe ag na Ballstáit ar
 fheidhmiú cumhachtaí cur chun feidhme ag an gCoimisiún[9]. Agus aird
 á tabhairt ar chineál na ngníomhartha cur chun feidhme sin, go háirithe an treo
 a bhfuil a mbeartas ag dul nó a n‐impleachtaí airgeadais, ba cheart, go
 ginearálta, an nós imeachta scrúdúcháin a úsáid le haghaidh a nglactha, ach
 amháin le haghaidh beart teicniúil cur chun feidhme ar mhionscála airgeadais.
 (21)
 Tá comhrialacha agus nósanna imeachta coiteanna
 maidir le cur chun feidhme ionstraimí an Aontais do ghníomhaíocht sheachtrach
 leagtha síos i Rialachán (AE) Uimh. .../... ó Pharlaimint na hEorpa agus
 ón gComhairle an ..., dá ngairtear ‘an Rialachán Coiteann Cur Chun Feidhme’
 anseo feasta.
 (22)
 Tá tuairisc ar eagrúchán agus ar fheidhmiú na
 Seirbhíse Eorpaí Gníomhaíochta Seachtraí i gCinneadh 2010/427 AE ón gComhairle,
 TAR ÉIS AN RIALACHÁN SEO A GHLACADH:
 Airteagal 1
 Ábhar agus cuspóirí
 (1)
 Bunaíonn an Rialachán seo Ionstraim um
 Chomhpháirtíocht le haghaidh comhair le tríú tíortha chun leasanna coiteanna an
 AE a chur ar aghaidh agus a chur chun cinn. Tacóidh
 an Ionstraim um Chomhpháirtíocht le bearta a fhreagraíonn, ar mhodh éifeachtach
 solúbtha, ar chuspóirí a eascraíonn as caidreamh déthaobhach, réigiúnach nó
 iltaobhach an Aontais le tríú tíortha agus a théann i ngleic le dúshláin is
 údair imní don domhan ar fad.
 (2)
 Léireoidh na bearta a bheidh le maoiniú faoin
 Ionstraim seo na cuspóirí sonracha seo a leanas de chuid an Aontais:
 (a)
 gné idirnáisiúnta na straitéise Eoraip 2020 a
 chur chun feidhme trí thacú le straitéisí comhpháirtíochta comhair
 déthaobhacha, réigiúnacha agus idir-réigiúnacha, trí idirphlé beartais a chur
 chun cinn agus trí chur chuige agus freagairtí comhchoiteanna a fhorbairt ar
 dhúshláin is údar imní don domhan ar fad, amhail slándáil fuinnimh, athrú
 aeráide agus an comhshaol. Déanfar an cuspóir seo a
 thomhas de réir roghnú bheartais agus cuspóirí Eoraip 2020 ag tíortha
 comhpháirtíochta tábhachtacha;
 (b)
 rochtain ar an margadh a fheabhsú agus deiseanna
 trádála, infheistíochta agus gnó do chomhlachtaí Eorpacha a fhorbairt trí
 bhíthin comhpháirtíochtaí eacnamaíocha agus trí chomhar gnólachta agus rialála.
 Déanfar an cuspóir seo a thomhas de réir scair an
 Aontais i dtrádáil eachtrach le tíortha comhpháirtíochta tábhachtacha agus de
 réir sreafaí infheistíochtaí go tíortha comhpháirtíochta a ndírítear orthu le
 gníomhaíochtaí, le cláir agus le bearta faoin Rialachán seo;
 (c)
 tuiscint agus infheictheacht leathan an Aontais
 agus a róil ar an ardán domhanda a fheabhsú trí bhíthin taidhleoireachta poiblí,
 comhair acadúil/oideachais agus gníomhaíochtaí for-rochtana chun leasanna agus
 luachanna an Aontais a chur chun cinn. Féadfar an
 cuspóir seo a thomhas, inter alia, de réir suirbhéanna tuairimí nó
 meastóireachtaí.
 Airteagal 2
 Raon feidhme
 (1)
 Féadfaidh gach tríú tír, réigiún agus críoch a
 bheith incháilithe le haghaidh comhair faoin Rialachán seo.
 (2)
 Mar sin féin, tacóidh an Rialachán seo go príomha
 le bearta comhair le tíortha forbartha agus le tíortha i mbéal forbartha a
 bhfuil ról tábhachtach méadaithe acu sa gheilleagar agus i dtrádáil
 idirnáisiúnta i bhfóraim iltaobhacha, i rialachas domhanda agus i ndul i ngleic
 le dúshláin is cúraimí domhanda agus mar a bhfuil leasanna suntasacha ag an
 Aontas.
 Airteagal 3
 Prionsabail ghinearálta
 (1)
 Is é aidhm an Aontais prionsabail na saoirse, an
 daonlathais, meas ar chearta an duine agus ar shaoirsí bunúsacha agus riail an
 dlí ar a bhfuil sé bunaithe a chur chun cinn, a fhorbairt agus a chomhdhlúthu
 trí bhíthin comhphlé agus trí bhíthin comhair le tríú tíortha.
 (2)
 D’fhonn feabhas a chur ar thionchar chúnamh an
 Aontais, saothrófar cur chuige difreálaithe agus solúbtha, nuair is iomchuí, agus comhar á dhearadh le tíortha
 comhpháirtíochta chun aird a thabhairt ar a
 gcomhthéacsanna eacnamaíocha, sóisialta agus polaitiúla agus ar leasanna
 sonracha, tosaíochtaí beartais agus straitéisí an Aontais freisin.
 (3)
 Faoi chuimsiú a réimsí inniúlachta faoi seach,
 cuirfidh an tAontas agus na Ballstáit cur chuige iltaobhach chun cinn maidir le
 dúshláin dhomhanda agus cothóidh siad comhar le heagraíochtaí agus comhlachtaí
 idirnáisiúnta nó réigiúnacha, lena n‐áirítear institiúidí idirnáisiúnta
 airgeadais, gníomhaireachtaí, cistí agus cláir na Náisiún Aontaithe, an
 Eagraíocht um Chomhar agus Fhorbairt Eacnamaíoch, agus Grúpa an Fhichead Airí
 Airgeadais agus Gobharnóirí Bainc Cheannais (G20) agus deontóirí déthaobhacha
 eile.
 (4)
 Le linn chur i bhfeidhm an Rialacháin seo, beidh sé
 mar aidhm an Aontais comhchuibheas agus
 comhsheasmhacht le réimsí eile a ghníomhaíochta seachtraí a áirithiú, go
 háirithe an Ionstraim maidir le Comhar um Fhorbairt maidir le tíortha i mbéal
 forbartha, agus le beartais ábhartha
 eile an Aontais le linn dó beartas, pleanáil straitéiseach agus bearta
 cláraithe agus cur chun feidhme a cheapadh.
 (5)
 Bunófar bearta arna maoiniú faoin Rialachán seo,
 nuair is iomchuí, ar bhearta comhair atá leagtha amach in ionstraimí amhail
 comhaontuithe, dearbhuithe agus pleananna gníomhaíochta idir an tAontas agus na
 tríú tíortha agus réigiúin lena mbaineann, agus bainfidh siad freisin le réimsí
 atá ceangailte le leasanna sonracha, tosaíochtaí beartais agus straitéisí an
 Aontais.
 (6)
 Cuirfear tacaíocht an Aontais faoin Rialachán seo
 chun feidhme i gcomhréir leis an Rialachán Coiteann Cur Chun Feidhme.
 Airteagal 4
 Réimsí comhair
 Tá réimsí mionsonraithe comhair a bheidh le
 saothrú ag cúnamh an Aontais faoin Rialachán seo liostaithe san Iarscríbhinn.
 Tabharfar de chumhacht don Choimisiúin gníomhartha tarmligthe a ghlacadh i
 gcomhréir le hAirteagal 7 chun an Iarscríbhinn a leasú nó a fhorlíonadh.
 Airteagal 5
 Clárú agus leithdháileadh táscach cistí
 (1)
 Glacfaidh an Coimisiún cláir ilbhliantúla tháscacha
 i gcomhréir leis an nós imeachta scrúdúcháin dá dtagraítear in Airteagal 15
 (3) den Rialachán Coiteann Cur Chun Feidhme. Beidh
 feidhm ag an nós imeachta seo maidir le hathbhreithniúcháin shubstaintiúla a
 bhfuil an tionchar acu an straitéis nó a clárú a athrú go suntasach.
 (2)
 Leagfaidh na cláir ilbhliantúla tháscacha amach
 leasanna agus tosaíochtaí straitéiseacha agus frithpháirteacha, cuspóirí
 sonracha agus torthaí ionchais an Aontais. Maidir le tíortha nó réigiúin ar
 bunaíodh Doiciméad Comh‐Chreata ina leith, lena leagtar síos straitéis
 chuimsitheach an Aontais, beidh na cláir ilbhliantúla tháscacha bunaithe ar an
 doiciméad seo.
 (3)
 Leagfaidh na cláir ilbhliantúla tháscacha amach réimsí
 tosaíochta arna roghnú le haghaidh maoinithe ón Aontas agus leagfaidh
 siad amach cionroinnt airgeadais táscach na gcistí, san iomlán, in aghaidh na
 réimse tosaíochta agus in aghaidh na tíre comhpháirtíochta nó an ghrúpa tíortha
 comhpháirtíochta don tréimhse lena mbaineann, lena n‐áirítear an
 rannpháirtíocht i dtionscnaimh dhomhanda; d’fhéadfadh go léireofaí na méideanna
 seo, nuair is iomchuí, i bhfoirm raoin.
 (4)
 Oiriúnófar na cláir ilbhliantúla tháscacha nuair is
 iomchuí, lena gcuirtear san áireamh aon athbhreithnithe meántréimhseacha nó ad
 hoc a dhéantar ar an doiciméad tagartha ar a bhfuil siad bunaithe.
 (5)
 D’fhéadfadh go mbunófaí Cúlchiste le haghaidh cistí
 neamh‐leithdháilte sna cláir ilbhliantúla tháscacha. Cinnfear leithdháileadh na gcistí seo i gcomhréir leis an
 Rialachán Coiteann Cur Chun Feidhme.
 (6)
 Ní bheidh feidhm ag an nós
 imeachta scrúdúcháin dá dtagraítear i mír (1) maidir le leasuithe
 neamhshubstaintiúla ar chláir ilbhliantúla tháscacha, le coigeartuithe
 teicniúla a dhéanamh, le cistí laistigh de na leithdháiltí táscacha de réir
 réimse tosaíochta a athshannadh, nó le méid an leithdháilte fhoriomláin
 thosaigh a mhéadú nó a laghdú níos lú ná 20%, ar an gcoinníoll nach dtéann na
 leasuithe seo i bhfeidhm ar na réimsí tosaíochta agus ar na cuspóirí atá
 leagtha amach sna cláir ilbhliantúla tháscacha seo. Cuirfear na coigeartuithe
 sin in iúl do Pharlaimint na hEorpa agus don Chomhairle laistigh de mhí amháin.
 (7)
 Féadfar an nós imeachta práinne dá dtagraítear in Airteagal 15(4)
 den Rialachán Coiteann Cur Chun Feidhme a fheidhmiú le haghaidh cláir
 ilbhliantúla tháscacha a leasú i gcás ina n‐éilítear freagairt mhear ón
 Aontas.
 Airteagal 6
 Coiste
 Tabharfaidh coiste na hIonstraime um
 Chomhpháirtíocht cúnamh don Choimisiún. Is é a bheidh
 sa Choiste sin Coiste de réir bhrí Rialachán (AE) Uimh. 182/2011.
 Airteagal 7
 Tarmligean a fheidhmiú
 (1)
 Déanfar tarmligean na gcumhachtaí dá dtagraítear in
 Airteagal 4 a thabhairt ar feadh thréimhse bhailíochta an Rialacháin seo.
 (2)
 Féadfaidh Parlaimint na hEorpa nó an Chomhairle
 tarmligean na cumhachta a chúlghairm tráth ar bith. Nuair a dhéanfar cinneadh
 cúlghairm a dhéanamh, cuirfear deireadh le tarmligean na cumhachta atá
 sonraithe sa chinneadh sin. Tiocfaidh sé i bhfeidhm an lá tar éis fhoilsiú an
 chinnidh in Iris Oifigiúil an Aontais Eorpaigh nó ag dáta níos déanaí a
 shonrófar sa chinneadh. Ní dhéanfaidh sé difear do bhailíocht aon cheann de na
 gníomhartha tarmligthe atá i bhfeidhm cheana féin.
 (3)
 A luaithe agus a ghlacfaidh sé gníomh tarmligthe,
 tabharfaidh an Coimisiún fógra ina leith go comhuaineach do Pharlaimint na
 hEorpa agus don Chomhairle.
 (4)
 Ní thiocfaidh gníomh tarmligthe a ghlactar i
 bhfeidhm ach amháin mura mbeidh aon agóid curtha in iúl ag Parlaimint na hEorpa
 nó ag an gComhairle laistigh de thréimhse 2 mhí tar éis fógra a thabhairt do
 Pharlaimint na hEorpa agus don Chomhairle faoin ngníomh nó más rud é, roimh
 dheireadh na tréimhse sin, go mbeidh Parlaimint na hEorpa agus an Chomhairle
 araon tar éis a chur in iúl don Choimisiún nach ndéanfaidh siad agóid. Ar
 thionscnamh Pharlaimint na hEorpa nó na Comhairle, cuirfear 2 mhí leis an
 tréimhse sin..
 Airteagal 8
 Méid tagartha airgeadais
 1. EUR 1
 131 000 000 a bheidh sa mhéid tagartha airgeadais chun an Rialachán seo a chur
 chun feidhme sa tréimhse 2014-2020. Cinnfidh
 an t‐údarás buiséadach na leithreasaí bliantúla mar chuid den nós
 imeachta buiséadach bliantúil faoi chuimsiú na dteorainneacha arna socrú sa
 Chreat Airgeadais Ilbhliantúil.
 2. Mar a
 thagraítear dó i mír 2 d’Airteagal 13 den Rialachán “Erasmus do Chách”,
 d’fhonn gné idirnáisiúnta an ardoideachais a chur chun cinn, déanfar méid
 táscach EUR 1 812 100 000 ó na hionstraimí seachtracha éagsúla (an Ionstraim
 maidir le Comhar um Fhorbairt, an Ionstraim Eorpach um Chomharsanacht, an
 Ionstraim um Chúnamh Réamhaontachais, an Ionstraim um Chomhpháirtíocht agus an
 Ciste Eorpach Forbraíochta) a leithdháileadh ar ghníomhaíochtaí
 soghluaisteachta foghlama go dtí tíortha neamh‐AE agus uathu agus ar
 chomhar agus idirphlé beartais le húdaráis/institiúidí/eagraíochtaí sna tíortha
 sin. Beidh feidhm ag forálacha an
 Rialacháin “Erasmus do Chách” maidir le húsáid na gcistí sin.
 Cuirfear an cistiú ar fáil trí dhá leithdháileadh
 ilbhliantúla nach gcuimseoidh ach na chéad ceithre bliana agus na trí bliana
 ina dhiaidh sin faoi seach. Beidh an
 cistiú sin léirithe i gclárú táscach ilbhliantúil na n‐ionstraimí sin, i
 gcomhréir leis na riachtanais agus na tosaíochtaí a aithníodh sna tíortha lena
 mbaineann. D'fhéadfaí na leithdháiltí
 a athbhreithniú i gcás mórchúinsí gan choinne nó athruithe tábhachtacha
 polaitiúla i gcomhréir le tosaíochtaí seachtracha an AE.
 Airteagal 9
 An tSeirbhís Eorpach Gníomhaíochta Seachtraí
 Is i gcomhréir le Cinneadh 2010/427 AE ón
 gComhairle, lena mbunaítear eagraíocht agus feidhmiú na Seirbhíse Eorpaí
 Gníomhaíochta Seachtraí a chuirfear chun feidhme an Rialachán seo.
 Airteagal 10
 Teacht i bhfeidhm
 1.
 Tiocfaidh an Rialachán seo i bhfeidhm an
 tríú lá tar éis lá a fhoilsithe in Iris Oifigiúil an Aontais Eorpaigh.
 Beidh feidhm aige ón 1 Eanáir 2014 ar
 aghaidh.
 2.
 Beidh an Rialachán seo ina cheangal go huile agus
 go hiomlán agus beidh sé infheidhme go díreach i ngach Ballstát.
 Arna dhéanamh sa Bhruiséil, an
 Thar ceann Pharlaimint na hEorpa Thar
 ceann na Comhairle
 An tUachtarán An
 tUachtarán
 IARSCRÍBHINN
 RÉIMSÍ
 MIONSONRAITHE COMHAIR FAOIN IONSTRAIM UM CHOMHPHÁIRTÍOCHT
 Le tacú leis na cuspóirí dá bhforáiltear in Airteagal 1,
 d’fhéadfadh go gcuirfí na réimsí comhair seo a leanas, inter alia, san
 áireamh sa chúnamh ón Aontas:
 (a) tacú le tionscnaimh shonracha, lena n‐áirítear obair thaighde,
 staidéir, treoirscéimeanna nó comhthionscadail atá ceaptha chun freagairt, ar
 mhodh éifeachtach solúbtha, ar chuspóirí comhair a thagann as caidreamh an
 Aontais leis na tríú tíortha lena mbaineann;
 (b) cur chun cinn
 comhair, comhpháirtíochtaí agus gnóthas comhpháirteach idir gníomhaithe
 eacnamaíocha, sóisialta, cultúrtha, rialtais agus eolaíocha san Aontas agus i
 dtríú tíortha;
 (c) éascú caidreamh
 trádála agus próiseas comhtháthaithe trádála (agus tacú leo), lena n‐áirítear
 trádáil theas‐theas, tacaíocht do shreafaí infheistíochta agus do
 chomhpháirtíochtaí eacnamaíocha an Aontais, lena gcuirtear san áireamh fócas ar
 fhiontair bheaga agus mheánmhéide;
 (d) cur chun cinn idirphlé beartais agus
 earnála lena bhfuil baint ag gníomhaithe polaitiúla, eacnamaíocha, rialála,
 comhshaoil, sóisialta, taighde agus cultúrtha agus ag eagraíochtaí
 neamhrialtasacha de chuid an Aontais agus nach de chuid an Aontais iad;
 (e) cur chun cinn
 gníomhaíochtaí for-rochtana, malartuithe intleachta agus feabhsú idirphlé
 idirchultúrtha;
 (f) cur chun cinn
 tionscnaimh agus gníomhaíochtaí chun leasa an Aontais nó chun leasa
 fhrithpháirtigh i réimsí amhail athrú aeráide, cúrsaí comhshaoil, lena n‐áirítear
 bithéagsúlacht, éifeachtúlacht acmhainne, amhábhair, fuinneamh, iompar, eolaíocht,
 taighde agus nuálaíocht, beartas fostaíochta agus sóisialta, forbairt
 inbhuanaithe, lena n‐áirítear cur chun cinn oibre fónta, agus cúrsaí a
 bhaineann le freagracht chorparáideach shóisialta, le trádáil agus comhar theas‐theas,
 le hoideachas, le cultúr, le turasóireacht, le teicneolaíochtaí na faisnéise
 agus na cumarsáide, le sláinte, leis an gceart, le custam, le cánachas agus le
 cúrsaí airgeadais, staidrimh agus aon chúrsa eile a bhaineann le leasanna
 sonracha an Aontais nó leis an leas coiteann idir an tAontas agus tríú tíortha;
 (g) feabhas ar fheasacht agus ar an
 tuiscint ar an Aontas agus ar a infheictheacht i dtríú tíortha.
 RÁITEAS AIRGEADAIS REACHTACH LE
 hAGHAIDH TOGRAÍ
 1. LEAGAN AMACH AN TOGRA/TIONSCNAIMH
 1.1. Teideal
 an togra/tionscnaimh
 1.2. Réimsí
 beartais lena mbaineann i gcreat ABM/ABB
 1.3. An
 cineál togra/tionscnaimh
 1.4. Cuspóirí
 1.5. Na
 forais leis an togra/tionscnamh
 1.6. Fad
 agus tionchar airgeadais
 1.7. Modhanna
 bainistíochta atá beartaithe
 2. BEARTA BAINISTÍOCHTA
 2.1. Rialacha
 faireacháin agus tuairiscithe
 2.2. Córas
 bainistíochta agus rialaithe
 2.3. Bearta
 chun calaois agus neamhrialtachtaí a chosc
 3. AN TIONCHAR AIRGEADAIS A MHEASTAR A
 BHEIDH AG AN TOGRA/TIONSCNAMH
 3.1. Ceannteidil
 an chreata airgeadais ilbhliantúil agus na línte buiséid ar a n‐imrítear
 tionchar
 3.2. An
 tionchar a mheastar a bheidh ar chaiteachas
 3.2.1. Achoimre ar an
 tionchar a mheastar a bheidh ar chaiteachas
 3.2.2. An
 tionchar a mheastar a bheidh ar leithreasaí faoi chomhair oibríochtaí
 3.2.3. An
 tionchar a mheastar a bheidh ar leithreasaí de chineál riaracháin
 3.2.4. Comhoiriúnacht don
 chreat airgeadais ilbhliantúil reatha
 3.2.5. Ranníocaíochtaí
 ó thríú páirtithe
 3.3. An tionchar a mheastar a
 bheidh ar ioncam
 RÁITEAS
 AIRGEADAIS REACHTACH LE hAGHAIDH TOGRAÍ
 1. LEAGAN AMACH AN TOGRA/TIONSCNAIMH
 1.1. Teideal an togra/tionscnaimh
 Togra le haghaidh Rialacháin ó Pharlaimint na
 hEorpa agus ón gComhairle (CE) Uimh. ...... lena mbunaítear Ionstraim um Chomhpháirtíocht le haghaidh comhair le tríú tíortha
 1.2. Réimsí beartais lena
 mbaineann i gcreat ABM/ABB[10]
 Teideal
 19: Caidreamh seachtrach
 Gníomhaíocht 19 05: Caidreamh
 agus comhar le tríú tíortha tionsclaithe.
 Freagraíonn teideal na caibidle buiséid seo, 19 05, do
 struchtúr reatha na n‐ionstraimí airgeadais 2007-2013. Tá sé beartaithe
 an ghníomhaíocht chéanna, 19 05, a choimeád ach teideal na caibidle seo a leasú
 don tréimhse 2014-2020 mar a leanas:
 19 05 :
 Comhar le tríú tíortha faoin Ionstraim um Chomhpháirtíocht
 1.3. An cineál togra/tionscnaimh
 x Baineann an
 togra/tionscnamh le gníomhaíocht nua
 ̈ Baineann an
 togra/tionscnamh le gníomhaíocht nua a leanann
 treoirthionscadal/réamhghníomhaíocht[11]
 ̈ Baineann an togra/tionscnamh le síneadh ar
 ghníomhaíocht atá ann cheana
 ̈ Baineann an togra/tionscnamh
 le gníomhaíocht a atreoraíodh i dtreo
 gníomhaíochta nua
 1.4. Cuspóirí
 1.4.1. Cuspóirí straitéiseacha
 ilbhliantúla an Choimisiúin ar a bhfuil an togra/tionscnamh dírithe
 Tá sé mar aidhm ag an
 ionstraim maoinithe seo tacú leis an gcuspóir straitéiseach seo a leanas mar
 atá luaite sa Teachtaireacht ón gCoimisiún “Straitéis um Buiséad don Eoraip 2020
 - Cuid II" an 29 Meitheamh 2011 (COIM/2011/500 - Straitéis um
 Buiséad don Eoraip 2020 - Cuid II. Cáipéis Beartais "Gníomhaíocht
 Sheachtrach", lch 42):
 “Ba cheart neartú a dhéanamh arís eile
 ar bheartais an AE a fhortheilgean chun tacú le haghaidh a thabhairt ar
 dhúshláin uilíocha móra amhail an t‐athrú aeráide a chomhrac, caillteanas
 na bithéagsúlachta a aisiompú, agus earraí agus acmhainní uilíocha a chosaint.
 Tá sé beartaithe an gCoimisiún clár oibre réamhghníomhach de leasanna an AE
 agus de leasanna coiteanna a fhorbairt le tríú tíortha, agus fócas sonrach á
 chur ar chomhpháirtithe straitéiseacha an AE.”
 1.4.2. Cuspóirí sonracha agus na
 gníomhaíochtaí ABM/ABB lena mbaineann
 Faoi ghníomhaíocht 19 05, saothrófar na trí chuspóir
 shonracha seo a leanas:
 1) an ghné idirnáisiúnta den straitéis Eoraip 2020 a
 chur i bhfeidhm trí thacaíocht a thabhairt do straitéisí comhpháirtíochta an
 Aontais um chomhar déthaobhach, réigiúnach agus idir-réigiúnach, trí chomhphlé
 beartais a chur chun cinn agus trí chur chuige comhchoiteann agus freagraí
 comhchoiteanna a fhorbairt ar dhúshláin atá de chúram uilíoch.
 2)
 feabhas a chur ar rochtain ar an margadh agus forbairt a dhéanamh ar dheiseanna
 trádála, infheistíochta agus gnó do chuideachtaí na hEorpa trí bhíthin
 comhpháirtíochtaí eacnamaíocha agus comhair rialála.
 3)
 feabhas a chur ar láithreacht láidir na hEorpa sa gheilleagar uilíoch agus ar a
 ról ar stáitse an domhain trí thacaíocht a thabhairt do thaidhleoireacht
 phoiblí, do chomhar oideachais/acadúil agus do ghníomhaíochtaí agus líonraí
 for-rochtana chun luachanna agus leasanna an AE a chur chun cinn.
 Gníomhaíochtaí ABM/ABB lena mbaineann
 Ní mór ath‐theideal a chur ar
 ghníomhaíocht 19 05 mar seo a leanas: Comhar le tríú tíortha faoin
 Ionstraim um Chomhpháirtíocht
 1.4.3 An toradh agus an tionchar a
 bhfuil súil leis
 Chuirfeadh
 Ionstraim nuálach um Chomhpháirtíocht ar chumas an AE a chuid beartas a bhrú ar
 aghaidh ar fud an domhain.
 An tionchar ar gheilleagar an AE agus ar idirphlé eacnamaíoch an AE le
 tíortha comhpháirtíochta
 Trí bhíthin Ionstraim nua um Chomhpháirtíocht a chur chun feidhme,
 bheadh deis eile ag an AE chun a chuid fiontar (Fiontair Bheaga agus
 Mheánmhéide go háirithe) agus a tháirgí a chur chun cinn. Chruthódh sí deis airgeadais chun tacú le gnóthais an AE i
 dtríú tíortha, rud a sholáthródh dreasachtaí d’iomaíochas agus do nuálaíocht an
 AE ar shlí a chomhlánódh i gcónaí na gníomhaíochtaí arna maoiniú faoin gClár um
 Iomaíochas agus um Fhiontair Bheaga agus Mheánmhéide agus faoi Horizon 2020
 (taighde agus nuálaíocht) agus a thacódh le trádáil agus infheistíocht
 idirnáisiúnta an AE, rud a d’fhéadfadh infheistíocht eachtrach san AE a éascú
 dá éis. D'fhéadfaí roinnt réimsí de chomhar a shaothrú, lena n‐áirítear
 an t‐athrú aeráide, an comhshaol, comhfhogasú rialachán teicniúil agus
 caighdeánaithe, freagracht shóisialta chorparáideach, cearta maoine
 intleachtúla, cosaint sonraí pearsanta, dea-chleachtas i gcúrsaí eacnamaíocha,
 trádála, cánach agus airgeadais, trádáil theas‐theas agus comhar. Dá bhrí
 sin, d'fhéadfaí slándáil eacnamaíoch an AE a neartú agus poist nua a chruthú,
 rud a chuideodh, faoi dheoidh, le fás eacnamaíoch.
 D’fhéadfadh an Ionstraim sin atreisiú a dhéanamh ar
 chaidreamh trádála an AE trí thionchar dearfach a bheith ag tíortha
 comhpháirtíochta ar iarmhéid na n‐íocaíochtaí, agus caidreamh eacnamaíoch
 agus trádála de chuid an AE leis an gcuid eile den domhan agus iad a bheith ag
 teacht leis na prionsabail a bhaineann le rochtain ar an margadh/an margadh
 oscailte ag an am céanna. Mar sin de, d'fhéadfadh sí rannchuidiú le laghdú a
 dhéanamh ar an mbaol a bhaineann le cosantachas chomh maith le tacaíocht a
 thabhairt d'iomaíochas idirnáisiúnta agus don phróiseas domhandaithe leanúnach
 freisin, agus í ag áirithiú go mbainfidh gach tír tairbhe asti i gcomhréir le
 prionsabail na straitéise Eoraip 2020.
 Rannchuideodh an Ionstraim nua um Chomhpháirtíocht
 le tacú le hiomaíochas an AE trí fhorbairt spriocdhírithe acmhainní daonna
 freisin: tá infhaighteacht na ndaoine ard‐oilte agus a gcumas a bheith
 nuálach agus tabhairt faoi fhorbairt eolaíoch agus teicneolaíochta a dhéanamh
 ina réamhriachtanas le haghaidh rathúnais eacnamaíoch.
 An tionchar eacnamaíoch ar thíortha comhpháirtíochta
 D’fhéadfadh an Ionstraim nua foirmeacha comhair eacnamaíoch atá
 forbartha go maith a chothú idir an AE agus tíortha comhpháirtíochta. Sa
 chomhthéacs sin, bheadh deis ag an AE a áirithiú go dtugtar aird imleor ar
 luachanna comhshaoil, luachanna fuinnimh inbhuanaithe, luachanna sóisialta,
 luachanna fostaíochta agus luachanna leasa eile nach iad agus beartais agus
 cláir á ndearadh agus á gcur chun feidhme.
 Rannchuideodh infheistíocht mhéadaithe ó thíortha
 an AE le fás eacnamaíoch sa tír óstála. Déanfaidh gníomhaíochtaí arb é is aidhm
 dóibh Freagracht Shóisialta Chorparáideach a chur chun cinn feabhas a chur ar
 rialacha sóisialta, saothair agus comhshaoil sa tír chomhpháirtíochta.
 Trí chúnamh teicniúil a thabhairt, d'fhéadfadh an
 Ionstraim bealaí inbhuanaithe a aithint le haghaidh comhdhlúthaithe fhioscaigh
 fáis, rud a chuideodh le tíortha maidir lena gcuid iarrachtaí chun smacht a
 fháil ar a gcuid cuntas. D'fhéadfadh sí tacú freisin le tionscnaimh chun
 feabhas a chur ar éifeachtúlacht, ar úsáid tháirgiúil íocaíochtaí oibrithe agus
 chun infheistíochtaí nua agus aistrithe na teicneolaíochta a chur chun cinn i
 gcláir thionsclaíochta náisiúnta nó i bhforbairtí bonneagair náisiúnta d'fhonn
 éifeachtúlacht agus inbhuanaitheacht acmhainní a chur chun cinn, go háirithe
 maidir le táirgeadh agus úsáid fuinnimh.
 An tionchar ar rialachas eacnamaíoch
 Táthar ag súil freisin go mbeidh tionchar ag an Ionstraim um
 Chomhpháirtíocht ar rialachas eacnamaíoch. Foghlaimíodh
 ceachtanna deacra maidir le teorainneacha na margaí mar gheall ar an
 ngéarchéim. D’iarr sí ról an rialtais a athbhreithniú, an chothromaíocht idir
 stát agus margadh a athshainiú agus dul ar lorg bealaí chun muinín na saoránach
 sa dá cheann acu a mhéadú.
 Léirigh an ghéarchéim go bhfuil beartais phoiblí ar
 an rud is tábhachtaí maidir le geilleagair náisiúnta nuair a bhíonn
 míshuaimhneas eacnamaíoch ann mar chuir rialtais saorthitim an mhargaidh
 airgeadais ina stad agus sheachain siad tubaiste airgeadais. Mar sin féin,
 mhéadaigh na brúnna fioscacha ina dhiaidh sin i mórán tíortha an gá atá le
 caiteachas poiblí a laghdú, rud a chiallaíonn sruthlíniú a dhéanamh ar an stát
 i bhformhór na gcásanna. Trí bhíthin na hiarrachta seo, iarrtar ról na
 hidirghabhála rialtais a athmheas d’fhonn rialachas níos fearr agus níos
 éifeachtaí, institiúidí fónta agus rialacha agus nósanna imeachta éifeachtacha
 a bhaint amach.
 Tagraítear i saincheist thábhachtach eile
 rialachais do fhrith‐éilliú, do thrédhearcacht agus do shláine.
 D’fhéadfaí an ionstraim nua a dhíriú ar uirlisí frith‐éillithe a fheabhsú
 agus a gcur chun feidhme a threisiú. D’fhéadfadh tionscnaimh nua feabhas a chur
 ar chomhordú gníomhaíochtaí frith‐éillithe agus trédhearcachta ar fud an
 domhain, agus ar chomhlíonadh coinbhinsiún idirnáisiúnta ábhartha,
 “dea-chleachtas” agus treoirlínte.
 Ar deireadh, beidh cur chun cinn rannpháirtíocht
 iomlán na gcomhpháirtithe straitéiseacha i gceapadh beartais uilíoch agus
 comhshaoil agus i rialachas uilíoch agus comhshaoil, go háirithe maidir le
 Comhaontuithe Iltaobhacha Comhshaoil ríthábhachtach maidir le hathrú
 eacnamaíoch inbhuanaithe a chur chun cinn.
 An tionchar sóisialta ar gheilleagar an AE
 Is í uaillmhian an AE aghaidh a thabhairt ar bheartais shóisialta
 idirnasctha agus treoshuímh straitéiseacha a aithint a théann níos faide ná
 fás. D'fhéadfaí í sin a fheabhsú trí chomhar
 eacnamaíoch le tíortha comhpháirtíochta, trí chreataí rialála náisiúnta agus
 idirnáisiúnta a neartú agus trí rannchuidiú le rialachas eacnamaíoch
 feabhsaithe náisiúnta, réigiúnach nó uilíoch. D’fhéadfadh tionchar dearfach a
 bheith ag na straitéisí sin agus ag an gcur chuige sin ar bheartais fostaíochta
 agus shóisialta de chuid an AE, amhail samhail leasa an AE um chosaint
 shóisialta, cruthú post "glas", agus clár oibre sóisialta "an AE
 2020" etc. D'fhéadfadh iomaíocht ag fás ó gheilleagair atá ag teacht chun
 cinn gníomhú mar dhreasacht straitéiseach don Eoraip maidir le níos mó
 acmhainní a chionroinnt ar oiliúint agus ar athoiliúint, ar chaighdeán an
 teagaisc agus an taighde a fheabhsú agus ar chórais leasa intíre a athchóiriú.
 An tionchar sóisialta ar thíortha comhpháirtíochta
 Trí ionstraimí airgeadais de chuid an AE agus de chuid Bhallstáit an AE
 a chomhchuibhiú agus trí thacú le gníomhaíochtaí comhpháirteacha le deontóirí
 déthaobhacha agus iltaobhacha eile, d’fhéadfadh tionchar tábhachtach a bheith
 ag an Ionstraim nua ar chreatlach shóisialta na dtíortha atá ag teacht chun
 cinn. D'fhéadfadh sí tacaíocht a chur ar fáil do na
 córais leasa a athchóiriú, do bheartais fostaíochta náisiúnta, do bheartais
 forbartha náisiúnta oiliúna agus scileanna, d'oideachas, d'acmhainn taighde
 agus nuálaíochta a fhorbairt agus do chláir thaighde agus nuálaíochta agus do
 "líontáin" sábhála náisiúnta. Is ábhartha a bheidh a cuid
 rannchuidithe le cruthú post "glas" breise, a cuid méaduithe ar
 ioncam in aghaidh an duine agus a cuid straitéisí um chomhtháthú sóisialta agus
 um an mbochtaineacht a mhaolú ar an leibhéal náisiúnta. I dtaca leis sin,
 rannchuideodh sí le cur chun feidhme rathúil an chláir oibre idirnáisiúnta
 shóisialta arna chur chun cinn ag Eagraíocht Idirnáisiúnta Saothair na Náisiún
 Aontaithe agus ag an G8/G20.
 An tionchar comhshaoil ar an AE agus ar thíortha comhpháirtíochta
 Beidh fás "glas" a dhéanamh inoibrithe, cur chun feidhme na
 straitéise agus tacú le tíortha comhpháirtíochta ina gcuid beartas acu le
 haghaidh bealaigh fáis níos éiceolaíche i measc na thosaíochtaí straitéiseacha
 na hIonstraime nua do na blianta atá le teacht.
 Díreoidh comhpháirtíochtaí an AE tríd an Ionstraim nua ar fhás agus
 inbhuanaitheacht fhadtéarmach comhshaoil a spreagadh agus ar thacú leo. Maidir
 leis sin, táthar ag súil go mbeidh ról tábhachtach ag an Ionstraim nua ó thaobh
 tacaíocht a sholáthar do ghníomhaíochtaí agus d’idirphlé beartais i measc
 thíortha an AE agus tíortha comhpháirtíochta i dtaobh an chomhshaoil agus an
 athraithe aeráide.
 D’fhéadfadh an Ionstraim tacú le samhail ghnó
 ísealcharbóin trí dhreasachtaí a sholáthar d’earnáil phríobháideach na hEorpa.
 Trí fhorbairt a dhéanamh ar na torthaí rathúla ó Chomhdháil COP-16 na Náisiún Aontaithe
 maidir leis an Athrú Aeráide i gCancún. d'fhéadfaí í a úsáid chun cabhrú le gnó
 an AE beartais éifeachtacha agus is lú costas a fhorbairt d'fhonn spriocanna
 atá neamhdhíobhálach don chomhshaol a bhaint amach sna tíortha
 comhpháirtíochta. Chabhródh sé freisin le geilleagair thíortha comhpháirtíochta
 gach leas a bhaint as buntáistí comhshaoil, éiceolaíocha, agus éifeachtúlachta
 fuinnimh na nuálaíochta freisin.
 D'fhéadfadh an
 Ionstraim comhar a cheadú trínar féidir tuiscint níos fearr a bheith ann ar na
 costais eacnamaíocha agus shóisialta a bhaineann le caillteanas na
 bithéagsúlachta agus le díghrádú an éiceachórais i dtíortha a bhfuil tábhacht
 dhomhanda ag baint leo.
 1.4.4 Táscairí a léiríonn toradh
 agus tionchar
 Déanfar
 faireachán ar na trí chuspóir shonracha trí na trí tháscaire seo a leanas:
 1) Glacadh na
 mbeartas agus na gcuspóirí in Eoraip 2020 ag príomhthíortha
 comhpháirtíochta straitéisí agus tionchar ar cheapadh beartais sna tíortha sin.
 2) Cion an AE
 i dtrádáil eachtrach le príomhthíortha comhpháirtíochta agus sreafaí trádála
 agus infheistíochta i gcomhair tíortha comhpháirtíochta a ndírítear
 gníomhaíochtaí, cláir agus bearta faoin Rialachán seo orthu go sonrach.
 3) Léargas
 níos fearr agus comhthuiscint níos fearr ar an AE i bpríomhthíortha
 comhpháirtíochta straitéisí atá léirithe ag suirbhéanna inter alia nó ag
 meastóireachtaí.
 1.5. Na forais leis an
 togra/tionscnamh
 1.5.1 Na ceanglais is gá a shásamh
 sa ghearrthéarma nó san fhadtéarma
 Féach Meabhrán
 Míniúcháin an togra reachtaigh agus Measúnú Tionchair an togra reachtaigh:
 Tá an
 Ionstraim um Chomhpháirtíocht arna beartú ceaptha d’fhonn teorannú chumas an AE
 a shárú chun teagmháil a dhéanamh go hidirnáisiúnta ar an mbealach is
 éifeachtaí. Chuirfeadh sí ar chumas an AE saothrú a dhéanamh le cumhachtaí nua
 ar chláir oibre sa bhreis ar chomhar um fhorbairt agus cosaint a dhéanamh ar
 chroíchlár oibre an AE ar fud an domhain le haon tír chomhpháirtíochta eile má
 bhíonn gá leis. Is iad seo a leanas na príomhghnéithe
 den Ionstraim um chomhpháirtíocht arna beartú i gcomparáid leis an Ionstraim um
 Chomhar le Tíortha tionsclaithe roimhe seo:
 Cumhdach geografach: tionchar uilíoch, le
 fócas speisialta ar chomhpháirtithe straitéiseacha (tíortha tionsclaithe,
 geilleagair atá ag teacht chun cinn, an Rúis).
 Cuspóir: Fócas ar leasanna an
 AE agus an straitéis Eoraip 2020 a chur chun cinn, trí
 fhreagairt ar bhealach éifeachtach agus solúbtha ar
 chuspóirí comhair a eascraíonn as caidreamh déthaobhach/réigiúnach an
 Aontais le tíortha comhpháirtíochta agus trí aghaidh a thabhairt ar dhúshláin
 is údar imní do dhaoine ar fud an domhain.
 Réimsí tosaíochta: an ghné idirnáisiúnta den straitéis Eoraip 2020,
 comhphlé beartais, dúshláin de thábhacht uilíoch, comhar gnó agus rialála,
 comhar déthaobhach/ tríthaobhach / réigiúnach,
 taidhleoireacht phoiblí, comhar oideachais/acadúil agus for-rochtain.
 Clárú: clárú
 nach bhfuil faoi cheangal cheanglais CFO, cláir ilbhliantúla um infheistíochtaí fadtéarmacha, forálacha
 nach bhfuil inchláraithe maidir le freagairt go tapa ar thimpeallachtaí atá ag
 athrú agus ar ghníomhaíochtaí ad‐hoc.
 1.5.2 Luach breise a bhaineann le
 rannpháirteachas an AE
 Tá comhaontuithe idirnáisiúnta
 iomadúla ag an AE le tíortha comhpháirtíochta ar fud an domhain, nach bhfuil a macasamhlacha ag Ballstáit aonair, a thugann
 tionchar dóibh ar fad i ngach réimse den chaidreamh idirnáisiúnta, nach mór.
 Toisc go bhfuil 27 Ballstát ag gníomhú i gcomhréir le comhbheartais agus
 le comhstraitéisí, is ag an AE amháin atá an chumhacht chriticiúil le gur
 féidir freagairt do dhúshláin dhomhanda. Mar ghníomhaí domhanda, tá an
 inchreidiúnacht agus an neodracht ag an AE nach bhfuil ar fáil do Bhallstáit
 aonair. Tá cumas uathúil ag an AE freisin noirm an AE a chur chun cinn, agus
 caighdeáin dhomhanda a dhéanamh díobh trí bhíthin an chomhair idirnáisiúnta.
 Beidh breisluach níos mó ag
 gabháil leis an Ionstraim um Chomhpháirtíocht atá beartaithe i gcomparáid leis
 an gceann atá ann faoi láthair toisc go gcuimseodh sí an straitéis Eoraip 2020
 atá bunaithe ar chomhar i leith fáis ghlais, agus ina gcuirtear béim níos
 láidre ar leasanna an AE i gcomhar le tíortha atá ag teacht chun cinn agus le
 tíortha tionsclaithe agus ar an timpeallacht a fheabhsú ar mhaithe le gnó,
 infheistíocht, trádáil agus taighde agus nuálaíocht. Ba cheart di clár oibre
 réamhghníomhach de leasanna frithpháirteacha a fhorbairt le tíortha
 comhpháirtíochta agus díriú go sonrach ar pháirtithe straitéiseacha an AE.
 Is níos fearr a urramóidh an
 Ionstraim nua um Chomhpháirtíocht tiomantais an AE do tríú tíortha ar chuir sé Comhaontuithe
 Comhpháirtíochta agus Comhaontuithe Réime/Comhair i gcrích leo. Cuireann sí
 inchreidteacht agus comhsheasmhacht le beartas seachtrach an AE a bhaineann le
 cur chun cinn a luachanna agus a leasanna a cheangal le gníomhaíochtaí sonracha
 comhair. Faoi chuimsiú na gcomhaontuithe, d’fhéadfadh an Ionstraim um
 Chomhpháirtíocht gníomhú mar chatalaíoch maidir le comhthionscadail an AE agus
 na mBallstát, toisc nach bhfuil an AE agus a Bhallstáit faoi cheangal ag a
 bhforálacha. Ar deireadh, thacódh sí le beartais réigiúnacha agus dhéthaobhacha
 an AE, agus le tiomantais an AE do phróisis chomhair réigiúnaigh agus
 idirnáisiúnta freisin.
 1.5.3 Ceachtanna a foghlaimíodh ó
 thaithí chosúil roimhe seo
 Ba í conclúid
 an Athbhreithnithe Mheántréimhsigh (AM) (COIM/2009/196) ar an Ionstraim
 airgeadais um ghníomhaíochtaí seachtracha, arna dhéanamh in 2009, go raibh raon
 feidhme teoranta na hIonstraime maidir le Comhar um Fhorbairt (ICF) ag cur baic
 ar mhaoiniú na ngníomhaíochtaí nach raibh “dírithe ar chomhpháirtithe” mar
 Chúnamh Forbartha Oifigiúil (CFO), ach a bhí ina leas comhchoiteann i
 gcomhthéacs an domhandaithe. Níor measadh go raibh an
 Ionstraim maidir le Comhar um Fhorbairt (DCI) oiriúnach chun dul i ngleic leis
 an bhfadhb toisc gurb ionann a príomhchuspóir agus cur chun cinn
 fhorbairt agus leas eacnamaíoch na dtíortha i mbéal forbartha agus, go sonrach,
 díothú na bochtaineachta i dtíortha comhpháirtíochta agus i réigiúin
 chomhpháirtíochta i gcomhthéacs na forbartha inbhuanaithe, lena n‐áirítear
 saothrú Spriocanna Forbartha na Mílaoise. Bhí an teorannú seo ag dul i bhfeidhm
 ar na réigiúin is bríomhaire ar domhan (e.g. Meiriceá Laidineach, an Áise, an
 Afraic Theas) agus fágadh an AE gan ionstraim airgeadais chun tacú le teacht
 chun cinn an chaidrimh idirnáisiúnta atá ceangailte le domhandú, go háirithe
 maidir le geilleagair éiritheacha. Chun na críche
 sin, Chruthaigh an tÚdarás Buiséid Gníomhartha Ullmhúcháin i Meiriceá
 Laidineach agus san Áise chun an bhearna reachtach a líonadh ar bhonn
 sealadach. I mí Aibreáin 2009, bheartaigh an Coimisiún Eorpach beart leantach
 reachtach (COIM/2009/197) chun maoiniú beart a chumasú i dtíortha a thagann
 faoi chuimsiú Rialachán na hIonstraime maidir le Comhar um Fhorbairt raon
 feidhme geografach na hIonstraime reatha um Thíortha Tionsclaithe a leathnú do
 thíortha i mbéal forbartha (lena n‐áirítear geilleagair éiritheacha) na
 hÁise agus Mheiriceá Laidinigh, agus don Iaráin, don Iaráic, d’Éimin agus don
 Afraic Theas.
 Sainaithníodh san Athbhreithniú Meántréimhseach freisin gur sholáthar
 an Ionstraim um Thíortha Tionsclaithe, ar a bhfuil an togra le haghaidh
 ionstraime nua bunaithe, bonn solúbtha chun comhar a fhorbairt le líon
 méadaithe na gcríoch tionsclaithe agus ardioncaim, cé go raibh teorainn ar an
 imchlúdach airgeadais.
 De bhreis ar an Athbhreithniú Meántréimhseach, rinneadh meastóireachtaí
 ar chláir shuaitheanta arna maoiniú faoi “chlár Tairseach an AE maidir leis
 an tSeapáin agus le Poblacht na Cóiré” de chuid na hIonstraime um Thíortha
 Tionsclaithe (lena maoinítear pailliúin an AE in aontaí trádála) agus Ionaid an
 AE (cuibhreannais ollscoile lena soláthraítear modúil “staidéar an AE” agus
 lena scaiptear faisnéis thábhachtach ar an AE do phobal an‐leathan) sna
 blianta roimhe sin agus ba mheastóireachtaí an‐dearfacha iad).
 Maidir leis an gClár Oiliúna Feidhmiúcháin (COF)
 (cláir theanga agus oiliúna do bhainisteoirí), léirigh an mheastóireacht a
 rinneadh in 2010[12] go soláthraíonn an Clár Oiliúna Feidhmiúcháin tairiscint ar leith i
 dtéarmaí struchtúir chláir (is saintréithe domheasta iad eolas ar chultúr gnó
 na Seapáine agus na Cóiré) agus an spriocphobail (tá meas ag comhlachtaí móra
 agus comhlachtaí beaga agus meánmhéide araon ar an gclár). Tugann sé deis do
 rannpháirtithe ionchasacha ó Bhallstáit nach soláthraíonn aon tionscnamh atá
 cosúil leis. Ina theannta sin, cuireann sé infheictheacht mhaith ar fáil don
 AE. Bhí tionchar dearfach ag an gClár Oiliúna
 Feidhmiúcháin ar chomhlachtaí an AE atá tiomanta dá ngníomhaíochtaí gnó a bhunú
 agus a fhás leis an tSeapáin agus leis an gCóiré maidir le cuidiú a thabhairt
 don chomhlacht ón AE rochtain a fháil ar mhargaí na Seapáine/na Cóiré; le
 tionchar marthanach ar ghnó chomhlachtaí an AE a sholáthar, in ionad tionchair
 ghearrthéarmaigh agus shealadaigh, agus maidir le féidearthachtaí gnó chomhlachtaí
 an AE a leathnú i dtíortha eile na hÁise.
 Léirigh an
 mheastóireacht, arna déanamh in 2010[13],
 ar Thionscnamh Ionaid an AE (atá tiomanta do thaidhleoireacht phoiblí)
 go bhfuil “na hIonaid ag cur luacha iarbhír leis agus go mbaineann an Coimisiún
 an‐tairbhe as an Tionscnamh. Cúitíonn méid na
 hoibre arna déanamh ag na hIonaid go mór na costais a thabhaíonn an Coimisiún
 ar an gclár”. Bhain an clár bonn daingean amach sna tíortha sin ar
 ceannródaithe an Tionscnaimh iad (Stáit Aontaithe Mheiriceá agus Ceanada) agus
 is ag déanamh a dhíchill chun leibhéil níos airde aibíochta a bhaint amach san
 Astráil agus sa Nua-Shéalainn atá sé. Tá sé de chumas ag cistiú an AE gníomhú
 mar shíolairgead, go príomha trí bhíthin foinsí eile cistithe a mhealladh a
 tharraingítear i dtreo an Tionscnaimh lena inbhuanaitheacht fhadtréimhseach a
 áirithiú.
 1.5.4 Comhchuibheas agus
 sineirgíocht a d'fhéadfadh a bheith ann le hionstraimí ábhartha eile
 Leagtar amach
 i gConradh Liospóin prionsabail choiteanna agus cuspóirí coiteanna agus sainítear
 ann creat institiúideach nua maidir le gníomhaíocht sheachtrach an AE (an
 tSeirbhís Eorpach Gníomhaíochta Seachtrach go háirithe) as a dtiocfaidh
 ionchais arda i réimse na gníomhaíochta seachtraí go hidirmheánach laistigh den
 AE agus ó chomhpháirtithe ar an leibhéal náisiúnta agus réigiúnach, lena n‐áirítear
 sa chomhthéacs iltaobhach. Beidh an Ionstraim um
 Chomhpháirtíocht ina gné lánpháirtíochta d’ailtireacht fhoriomlán na n‐ionstraimí
 airgeadais um ghníomhaíocht sheachtrach arna n‐eagrú bunaithe ar cheithre
 phríomhchaibidil: caibidil bunaithe ar bheartas a fhéachann go príomha le
 comhar le tíortha comhpháirtíochta a éascú ar an leibhéal déthaobhach, ar an
 leibhéal réigiúnach agus ar an leibhéal idirnáisiúnta, chomh maith le caibidlí
 ar oibriú ar thosaíochtaí leathana agus ar luachanna ginearálta: cearta an
 duine agus an daonlathas, cúnamh daonnúil agus cosaint shibhialta, bainistíocht
 géarchéime agus í a chosc. Tagann an Ionstraim um Chomhpháirtíocht faoin gcéad
 chaibidil, is í sin obair le tíortha comhpháirtíochta. Is ionann a
 príomhchuspóir agus beartais an AE atá mar thaca le clár oibre na straitéise Eoraip 2020
 a fhortheilgean, a théann i ngleic le dúshláin mhóra dhomhanda, a fhorbraíonn
 clár oibre réamhghníomhach an AE agus leasanna coiteanna le tíortha
 tionsclaithe agus le geilleagair éiritheacha, le fócas sonrach ar
 chomhpháirtithe straitéiseacha.
 Is é ceann de
 phríomh‐thosaíochtaí na straitéise Eoraip 2020 fás a
 athbhunú. Sainaithníonn an Clár Oibre go mbeidh ról
 ríthábhachtach ag geilleagair éiritheacha mhearfáis a bhfuil meánaicme
 mhéadaithe acu san onnmhairiú Eorpach earraí agus seirbhísí ina bhfuil
 buntáiste comparáideach ag an AE. Ba cheart don Ionstraim um Chomhpháirtíocht a
 bheith lárnach maidir le tacú le beartas trádála[14], go
 háirithe i dtaca leis na comhpháirtithe eacnamaíocha straitéiseacha.
 Comhlánóidh an tacaíocht do rochtain ar an margadh maidir le comhlachtaí
 Eorpacha gníomhaíochtaí arna maoiniú faoin gclár um iomaíochas agus um
 fhiontair bheaga agus mheánmhéide.
 Tá ról tábhachtach méadaithe freisin ag geilleagair
 éiritheacha mar chomhpháirtithe freagracha i ndul i ngleic le dúshláin is cúram
 domhanda: saincheisteanna nach féidir dul i ngleic leo ach i gcomhthéacs
 idirnáisiúnta amhail maolú bochtaineachta, imirce, iomaíochas agus léirscaoileadh
 trádála, comhshaol, athrú aeráide, fuinneamh, scileanna litearthachta digití
 agus lánpháirtiú, paindéimí, cibearshlándáil, sceimhlitheoireacht agus
 coireacht eagraithe. Agus domhandú luasghéaraithe ag dul ar aghaidh sa chúlra,
 ní foláir nó go bhfuil an clár oibre inmheánach a bhaineann le fás inbhuanaithe
 agus poist a dhaingniú san Eoraip, chomh maith le beartais inmheánacha an AE i
 gcoitinne, á gcomhlánú le gné sheachtrach. Ba cheart go mbeadh gníomhaíocht
 sheachtrach an AE níos comhleanúnaí agus níos comhtháite de bharr ghné
 sheachtrach an bheartais inmheánaigh agus gur comhlánú uirthi a bheadh ann,
 seachas dúbailt iarrachtaí.
 Dá bhrí sin, tabharfaidh an Ionstraim um Chomhpháirtíocht
 tosaíocht do thacú le gné sheachtach bheartais an AE maidir le hathrú
 aeráide, an comhshaol, fuinneamh, trádáil agus forbairt inbhuanaithe, agus
 teicneolaíochtaí na faisnéise agus na cumarsáide freisin. Cheap an AE
 cheana féin an tacar is sofaisticiúla dreasachtaí, rialacha agus rialúchán
 d’fhonn ár dtrasdul féin go geilleagar ísealcharbóin agus go spriocanna
 uaillmhianacha arna nglacadh go huathúil a éascú. Soláthraíonn an creat seo
 forléargas cuimsitheach agus daingean a d’fhéadfaí agus ar cheart a úsáid chun
 uaillmhianta comhchosúla ár gcomhpháirtithe straitéiseacha tábhachtacha a
 éascú. Is soiléir go mbeadh an ghníomhaíocht sin ar mhaithe leis an gcomhshaol,
 le linn di gníomhú mar chatalaíoch le haghaidh infheistíochta leathanbhunaithe
 i dtaighde agus nuálaíocht, i bhforbairt acmhainní agus i gcláir, i dteicneolaíochtaí
 níos glaise agus i ndeiseanna tráchtála a sholáthar do thionscal an AE. Maidir
 leis an Ionstraim um Chomhpháirtíocht, is iad príomhshruthú aeráide agus
 cuspóirí aeráide go háirithe a bheidh bainteach le gníomhaíochtaí a
 chumasaíonn idirphlé beartais le geilleagair thionsclaithe agus le geilleagair
 éiritheacha.
 Beidh
 éifeachtúlacht acmhainní ríthábhachtach lena áirithiú go bhfanfaidh fás
 eacnamaíoch inbhuanaithe laistigh de shrianta pláinéadacha comhshaoil. Tá an AE
 ag glacadh Straitéise um Éifeachtúlacht Acmhainní mar cheann de na
 Míreanna Suaitheanta na Straitéise 2020. Beidh
 iarmhairt aige sin, inter alia, ar noirm an AE agus ní bheidh sé éifeachtach go
 hiarbhír ach amháin má ghlacann na mórgheilleagair ar fad cleachtais a bheidh
 éifeachtach ó thaobh acmhainní de. Tá deis ag geilleagair atá ag teacht chun
 cinn gabháil thar na bpátrún truaillitheacha neamh‐inbhuanaithe maidir le
 tomhailt agus táirgeadh a bhí coitianta i measc gheilleagair an AE agus i measc
 na n‐ardgheilleagar eile le linn ár dtionsclú agus tá suim mhór ag an AE
 cabhrú leo é sin a dhéanamh. Mar sin féin, is ag geilleagair atá ag teacht chun
 cinn, go háirithe an India agus an tSín, atá pobail mhóra bhochta a bhraitheann
 ar éiceachórais shláintiúla amhail uisce glan agus farraigí agus foraoisí
 táirgiúla le haghaidh a gcuid slite beatha, cé go bhfuil cuid mhór
 bithéagsúlachta sa Bhrasaíl, san Afraic Theas, san India agus sa tSín. Is ar
 mhaithe le leas frithpháirteach an AE agus a chuid comhpháirtithe atá comhphlé
 agus comhar maidir leis an eacnamaíocht a bhaineann le héiceachórais
 inbhuanaithe a chosaint agus a bhainistiú.
 Is ríthábhachtach atá comhphlé agus comhar praiticiúil leis
 na príomhtháirgeoirí agus na príomhthomhaltóirí fuinnimh uilíocha maidir le
 haghaidh a thabhairt ar an dúshlán a bhaineann le slándáil fuinnimh an AE
 a áirithiú, go háirithe de réir mar a éiríonn an AE níos spleáiche ar
 allmhairí, agus le cur chun cinn a dhéanamh ar chlár oibre uilíoch
 ísealcharbóin, ar bheartais fuinnimh inbhuanaithe, ar thrédhearcacht agus intuarthacht
 ar mhargaí fuinnimh uilíocha agus ar chomhar teicneolaíochta.
 Iarrann stáit atá ag fágáil stádais mar thír i mbéal
 forbartha foirmeacha nua comhair i réimsí teicneolaíochta agus nuálacha.
 Chun fanacht ina chomhpháirtí straitéiseach sna réimsí sin agus leanúint de
 bheith ina cheannaire maidir le caighdeáin uilíocha a chur chun cinn, ní mór
 don AE a bheith in ann comhpháirtíochtaí comhair a bhunú sna réimsí sin.
 Mar achoimre,
 déanfar teilgean seachtrach bheartais inmheánacha an AE a chomhtháthú go
 hiomlán i gclárú na hIonstraime um Chomhpháirtíocht. Laistigh de na hacmhainní
 teoranta airgeadais a bheidh ar fáil di, comhlánóidh sí gné sheachtrach na
 mbeartas inmheánach arna seoladh faoi chláir eile de chuid an AE (amhail
 gníomhaíocht faoi Horizon 2020 - an Creatchlár le haghaidh Thaighde agus
 Nuálaíochta, faoin gClár um Iomaíochas agus um Fhiontair Bheaga agus
 Mheánmhéide, lena n‐áirítear comhar maidir le Turasóireacht, faoin gClár
 “Erasmus do Chách”, faoin gCiste Imirce agus faoin gCiste Slándála Inmheánaí),
 chun aon dúbailt a sheachaint. Cuirfear comhchuibheas agus
 comhlántacht le hionstraimí geografacha eile um ghníomhaíochtaí seachtracha, go
 háirithe an Ionstraim maidir le Comhar um Fhorbairt, san áireamh ar fud na
 céime cláraithe le linn lanpháirtiú phrionsabail na difreála agus an
 chomhchruinnithe.
 1.6. Fad agus tionchar airgeadais
 x Togra/tionscnamh d'fhad teoranta
 –
 x Togra/tionscnamh i bhfeidhm ón 01/01/2014 go dtí an 31/12/2020
 –
 x Tionchar airgeadais ón 01/01/2014 go dtí an 31/12/2020
 –
 ̈ Togra/tionscnamh d’fhad neamhtheoranta
 –
 Cur chun feidhme le tréimhse thosaigh idir BBBB
 agus BBBB
 –
 agus feidhm iomlán ina dhiaidh sin
 1.7 Modhanna bainistíochta atá
 beartaithe[15]
 x Bainistíocht dhíreach láraithe ag an gCoimisiún
 x Bainistíocht indíreach láraithe trí na cúraimí cur chun feidhme a tharmligean chuig:
 –
 ̈ gníomhaireachtaí feidhmiúcháin
 –
 ̈ comhlachtaí arna mbunú ag na Comhphobail[16]
 –
 ̈ comhlachtaí náisiúnta san earnáil phoiblí/comhlachtaí a bhfuil misean
 de sheirbhís phoiblí acu
 –
 ̈ daoine a bhfuil sé de chúram orthu gníomhaíochtaí ar leith a chur
 chun feidhme de bhun Theideal V den Chonradh ar an Aontas Eorpach agus atá
 sainaitheanta sa ghníomh bunaidh ábhartha de réir bhrí Airteagal 49 den
 Rialachán Airgeadais
 ̈ Bainistíocht chomhpháirteach leis na Ballstáit
 ̈ Bainistíocht dhíláraithe le tríú tíortha
 ̈ Comhbhainistíocht le
 heagraíochtaí idirnáisiúnta (tabhair sonraí)
 I gcás ina
 sonraítear níos mó ná modh bainistíochta amháin, tabhair sonraí sa roinn
 "Nótaí" le do thoil.
 Nótaí
 2. BEARTA BAINISTÍOCHTA
 2.1. Rialacha faireacháin agus
 tuairiscithe
 Tá córais
 Faireacháin agus Meastóireachta an Choimisiúin Eorpaigh á ndíriú níos mó ar
 thorthaí. Baineann siad le foireann inmheánach mar aon le saineolas seachtrach.
 Déanann
 Bainisteoirí Cúraimí i dToscaireachtaí agus ag an gCeanncheathrú faireachán
 leanúnach ar chur chun feidhme tionscadal agus clár i roinnt slite éagsúla,
 lena n‐áirítear áit ar bith a mbíonn sé indéanta trí chuairteanna
 allamuigh. Faightear faisnéis luachmhar maidir le dul chun cinn trí fhaireachán;
 tá sé ina chabhair do bhainisteoirí baic idir iarbhír agus fhéideartha a
 shainaithint agus gníomhaíocht cheartaitheach thráthúil a ghlacadh nuair is
 iomchuí.
 Déantar
 saineolaithe seachtracha, neamhspleácha a chonrú chun feidhmíocht
 ghníomhaíochtaí seachtracha an AE a mheasúnú trí bhíthin thrí chóras éagsúla.
 Cuireann na meastóireachtaí seo le cuntasacht agus le feabhsú idirghabhálacha
 leanúnacha; baineann siad leas as ceachtanna chomh maith ó thaithí roimhe seo
 maidir le beartais agus gníomhaíochtaí amach anseo. Baintear úsáid as critéir
 mheastóireachta ECFE-CCF, lena n‐áirítear tionchar (féideartha), i gcás
 na n‐uirlisí go léir.
 Ar an gcéad
 dul síos, ar leibhéal tionscadail, trí bhíthin an chórais Faireacháin atá
 Dírithe ar Thorthaí (ROM), cuirtear roghbhlúire fócasaithe achomair ar fáil
 maidir le cáilíocht sampla idirghabhálacha. Ag baint úsáide as modheolaíocht
 chaighdeánaithe, ardstruchtúrtha, tugann saineolaithe neamhspleácha ROM gráid
 lena léirítear láidreachtaí agus laigí an tionscadail agus tugann siad moltaí
 faoin gcaoi is fearr chun éifeachtacht a fheabhsú.
 Trí
 mheastóireachtaí ar leibhéal tionscadail arna mbainistiú ag Toscaireacht an AE
 atá i gceannas an tionscadail, baintear amach grinnanailís níos mionsonraithe
 agus cabhraítear le bainisteoirí tionscadail feabhas a chur ar idirghabhálacha
 leanúnacha agus idirghabhálacha don todhchaí a ullmhú. Fostaítear saineolaithe
 seachtracha, neamhspleácha a bhfuil saineolas téamach agus geografach acu chun
 anailís a dhéanamh agus aiseolas agus fianaise a bhailiú ó na páirtithe
 leasmhara go léir, go háirithe na tairbhithe deiridh.
 Déanann an
 Coimisiún meastóireachtaí straitéiseacha ar a chuid beartas chomh maith, ó
 chlárú agus straitéis go dtí cur chun feidhme idirghabhálacha in earnáil
 shonrach (amhail sláinte, oideachas etc), i dtír nó i réigiún, nó maidir le
 hionstraim faoi leith. Is ionchur tábhachtach iad na
 meastóireachtaí seo chun beartais a chruthú agus chun ionstraimí agus
 tionscadail a dhearadh. Tá siad go léir foilsithe ar shuíomh Gréasáin an Choimisiúin
 agus tá achoimre ar na torthaí ar áireamh sa Tuarascáil Bhliantúil chuig an
 gComhairle agus chuig Parlaimint na hEorpa.
 2.2. Córas bainistíochta agus
 rialaithe
 2.2.1. Na rioscaí a aithníodh
 Tá na rioscaí
 seo a leanas maidir le cuspóirí na hIonstraime a bhaint amach ina saintréithe
 de thimpeallacht oibríochtúil na hIonstraime um Chomhpháirtíocht:
 - tionscadail
 agus cláir scaipthe go geografach: beidh clú domhanda ag an Ionstraim um
 Chomhpháirtíocht, agus cuirfear béim shonrach ar chomhpháirtithe straitéiseacha.
 Leanfaidh sí den chomhar reatha leis na tíortha agus na críocha tionsclaithe
 (den ICI reatha) ach rachaidh sí isteach i dtionscadail/i gcláir nua le grúpa
 tíortha inar díríodh comhar ar chúnamh forbartha oifigiúil (CFO). D’fhéadfadh
 go gcruthódh an cumhdach domhanda dúshláin loighistiúla/acmhainní maidir le
 faireachán - agus go háirithe aon bhearta leantacha ‘ar an láthair’;
 - d’fhéadfadh
 go mbeadh deacrachtaí agus moilleanna i roinnt tíortha comhpháirtíochta i
 gceapadh agus i gcur chun feidhme idirghabhálacha de bharr seolta
 clár/tionscadal nua, maille le riosca easpa cumais institiúidigh agus
 riaracháin;
 - d’fhéadfaí
 bac a chur ar chumas an Choimisiúin torthaí a thuairisciú agus a bheith
 cuntasach ina leith mar gheall ar dheacrachtaí chun tionchar an chomhair seo
 don AE agus do thíortha comhpháirtíochta a chainníochtú agus beart leantach a
 ghlacadh;
 - d’fhéadfadh
 go mbeadh deacrachtaí agus moilleanna ann i gceapadh agus i gcur chun feidhme
 idirghabhálacha de bharr cláir oibre eacnamaíoch/pholaitiúil;
 - ós rud é gur
 ionstraim nua í an Ionstraim um Chomhpháirtíocht, d’fhéadfadh go mbeadh
 deacrachtaí ann maidir leis an ionstraim a bhainistiú mar is ceart mar gheall
 ar easpa acmhainní daonna agus creidiúintí riaracháin d’fhonn tacú le cur chun
 feidhme na hionstraime i dtoscaireachtaí agus sa cheanncheathrú.
 2.2.2 Na modhanna rialaithe atá
 beartaithe
 Tá rialú
 inmheánach / próiseas bainistíochta an Choimisiúin deartha chun urrús réasúnach
 a sholáthar maidir le cuspóirí a bhaint amach i leith éifeachtacht agus
 éifeachtúlacht a chuid oibríochtaí, iontaofacht a chuid tuairiscithe airgeadais
 agus comhlíonadh an chreata ábhartha reachtaigh agus nós imeachta.
 D’fhonn
 éifeachtacht agus éifeachtúlacht a oibríochtaí a áirithiú, agus chun an t‐ardleibhéal
 riosca ina thimpeallacht um chomhar seachtrach a mhaolú, anuas ar ghnéithe uile
 phróiseas an Bheartais Straitéisigh agus na Pleanála a bhaineann leis an
 gCoimisiún ar fad, na timpeallachta iniúchta inmheánaigh agus riachtanais eile
 Chaighdeáin Rialaithe Inmheánaigh an Choimisiúin, beidh feidhm ag na gnéithe
 seo a leanas:
 –
 Nuair is iomchuí, bainistíocht dhíláraithe an
 chomhair ó thoscaireachtaí an AE sa réimse;
 –
 Línte soiléire de chuntasacht airgeadais trí
 fho-tharmligean ón Oifigeach um Údarú (Stiúrthóir/Ceann na Seirbhíse)
 fo-tharmligthe ag an gCeanncheathrú chuig Ceann na Toscaireachta;
 –
 Tuairisciú rialta ó Thoscaireachtaí an AE don
 Cheanncheathrú, lena n‐áirítear Ráiteas Dearbhaithe ó Cheann na
 Toscaireachta;
 –
 Clár suntasach oiliúna a chur ar fáil don fhoireann
 ag an gceanncheathrú agus i dtoscaireachtaí;
 –
 Tacaíocht agus treoir shuntasach sa
 Cheanncheathrú/i dToscaireachtaí (tríd an idirlín san áireamh);
 –
 Rialuithe rialta ex-post;
 –
 Modheolaíocht bainistíochta ar thimthriall
 tionscadail agus cláir lena n‐áirítear:
 –
 Uirlisí tacaíochta cáilíochta chun an idirghabháil
 agus modh seachadta, meicníocht chistiúcháin agus córas bainistíochta na
 hidirghabhála a cheapadh, agus chun aon chomhpháirtí cur chun feidhme a
 mheasúnú agus a roghnú, etc.
 –
 Bainistíocht cláir agus tionscadail, uirlisí
 faireacháin agus tuairiscithe le haghaidh cur chun feidhme éifeachtach lena n‐áirítear
 faireachán seachtrach rialta ar an bpointe ar thionscadail.
 –
 Comhpháirteanna meastóireachta agus iniúchta
 suntasacha.
 2.3. Bearta chun calaois agus
 neamhrialtachtaí a chosc
 I bhfianaise
 na timpeallachta ardriosca i ngníomhaíochtaí seachtracha, ní foláir nó go
 ndéanfaí méid suntasach earráidí comhlíontachta féideartha (neamhrialtachtaí)
 in idirbhearta a réamh‐mheas le córais agus go gcuirfí leibhéal ard rialuithe
 coisctheacha, braiteacha agus ceartaitheacha san áireamh iontu chomh luath agus
 is féidir sa phróiseas íocaíochta. Ciallaíonn sé sin
 sa chleachtas go mbraithfidh rialuithe comhlíontachta ar sheiceálacha
 suntasacha ex-ante ar bhonn ilbhliantúil den chuid is mó, arna ndéanamh ag
 iniúchóirí seachtracha agus ag foireann an Choimisiúin sa réimse araon roimh
 íocaíochtaí deiridh an tionscadail (fad is atá roinnt seiceálacha agus
 iniúchtaí ex-post fós á ndéanamh), ag dul i bhfad thar na coimircí airgeadais a
 cheanglaítear leis an Rialachán Airgeadais. Tá na comhpháirteanna suntasacha
 seo a leanas sa chreat comhlíontachta:
 ·
 Bearta coisctheacha
 ·
 Oiliúint lárnach éigeantach ina gcuimsítear
 saincheisteanna calaoise i gcomhair foirne bainistíochta comhair;
 ·
 Measúnuithe comhlíontachta ex-ante lena áirithiú go
 bhfuil bearta iomchuí frithchalaoise chun calaois i mbainistiú cistí an AE a
 chosc agus a bhrath ar bun ag na comhpháirtithe cur chun feidhme go léir;
 ·
 Shínigh an Coimisiún an Tionscnamh Trédhearcachta
 um Chabhair Idirnáisiúnta (IATI) in Accra in 2008, lenar comhaontaíodh
 caighdeán um thrédhearcacht cabhrach lena n‐áirithítear sonraí níos
 tráthúla, níos mionsonraithe agus níos rialta faoi shreafaí cabhrach agus faoi
 dhoiciméid.
 ·
 Bearta braiteacha agus ceartaitheacha
 ·
 Seiceálacha idirbhirt ex-ante arna bhfeidhmiú ag
 foireann an Choimisiúin maidir le gach idirbheart conartha agus íocaíochta;
 ·
 Fíoruithe agus iniúchtaí seachtracha (cinn
 éigeantacha agus bunaithe ar riosca araon) lena n‐áirítear Cúirt
 Iniúchóirí na hEorpa;
 ·
 Seiceálacha cúlghabhálacha (ar bhonn riosca) agus
 aisghabhálacha;
 Ina theannta
 sin, sa chás go gceaptar go dtarlaíonn neamhrialtacht d’aon ghnó (calaois),
 d’fhéadfadh go mbeadh feidhm ag na bearta seo a leanas:
 ·
 Teorainn ama le haghaidh íocaíochtaí a chur ar fionraí
 agus fógra a thabhairt don aonán;
 ·
 Iniúchóireachtaí sonracha (iniúchóireacht ad
 hoc/fhóiréinseach);
 ·
 Córas Réamhrabhaidh & faireachán atreisithe ar
 chonarthaí;
 ·
 Conradh a chur ar fionraí/a fhoirceannadh;
 ·
 Nós imeachta eisiaimh.
 Beidh seirbhísí an Choimisiúin ag obair i gcomhpháirt iomlán le OLAF
 maidir le cur chun feidhme an Phlean Gníomhaíochta um straitéis nua
 frithchalaoise an Choimisiúin arna glacadh ag an gColáiste in 2011 chun an méid
 seo a leanas a áirithiú inter alia:
 –
 go bhfuil rialuithe inmheánacha maidir le
 frithchalaois ailínithe go hiomlán leis an CAFS;
 –
 go bhfuil an cur chuige maidir le bainistíocht
 riosca calaoise dírithe ar réimsí riosca calaoise agus ar fhreagairtí imleora a
 shainaithint;
 –
 gur féidir, trí bhíthin na gcóras a úsáidtear chun
 cistí an AE a chaitheamh i dtríú tíortha, sonraí a fháil d’fhonn na sonraí sin
 a chur san áireamh i mbainistiú riosca calaoise (e.g. cistiú dúbailte);
 –
 más gá, d’fhéadfaí grúpaí líonraithe agus uirlisí
 TF leormhaithe a bhunú atá tiomanta d’anailís a dhéanamh ar chásanna calaoise a
 bhaineann le hearnáil an chúnaimh sheachtraigh.
 2.4 Meastachán ar chostais na
 rialuithe agus na buntáistí a mheastar a bheidh ag na rialuithe
 Ba cheart do
 chostais bhainistíochta/rialaithe inmheánaigh na hIonstraime um Chomhpháirtíocht
 a bheith cosúil leis na costais arna ríomh ag EuropeAid maidir le bainistíocht
 a ionstraimí um ghníomhaíochtaí seachtracha (i.e. 6% den chlúdach):
 I gcás phunann EuropeAid ina hiomláine, is é € 658
 milliún meán bliantúil measta na gcostas bainistíochta / rialaithe
 inmheánaigh ina n‐iomláine, in oibleagáidí i bpleanáil buiséid 2014-2020.
 Áirítear leis an bhfigiúr sin bainistiú an CFE, a bhfeidhmítear ar bhealach
 comhtháite faoi chuimsiú struchtúr bainistíochta EuropeAid. Is ionann na
 costais ‘neamhoibríochtúla’ seo agus thart ar 6,4 % den mheán bliantúil
 measta de € 10.2 billiún atá beartaithe le haghaidh oibleagáidí
 foriomlána (oibríochtúla + riaracháin) EuropeAid ar a phunann caiteachais arna
 maoiniú ó Bhuiséad Ginearálta an AE agus ón gCiste Eorpach Forbraíochta le
 haghaidh na tréimhse 2014-2020.
 Cuirtear foireann uile EuropeAid ag an gceanncheathrú agus
 sna Toscaireachtaí san áireamh sna costais bainistíochta seo, mar aon le
 bonneagar, taisteal, oiliúint, faireachán, meastóireacht agus conarthaí
 iniúchta (lena n‐áirítear na cinn sin arna seoladh ag tairbhithe).
 Tá sé
 beartaithe ag EuropeAid an cóimheas idir gníomhaíochtaí bainistíochta /
 gníomhaíochtaí oibríochtúla a laghdú le himeacht ama de réir shocruithe
 simplithe agus feabhsaithe na n‐ionstraimí nua, ag cur le hathruithe is
 dóigh a thabharfar isteach faoin Rialachán Airgeadais athbhreithnithe. Réadaítear príomhthairbhí na gcostas bainistíochta seo i
 dtéarmaí cuspóirí beartais a bhaint amach, úsáid éifeachtúil agus éifeachtach
 as acmhainní, agus feidhmiú bearta coisctheacha cost‐éifeachtúla
 stóinsithe agus seiceálacha eile chun úsáid dhleathach agus rialta cistí a
 áirithiú.
 Fad is a
 leanfar de dhul i mbun feabhsuithe ar chineál agus ar dhíriú na ngníomhaíochtaí
 bainistíochta agus na seiceálacha comhlíontachta maidir leis an bpunann, tá na
 costais seo riachtanach ar an iomlán chun cuspóirí na n‐ionstraimí a
 bhaint amach ar bhealach éifeachtúil agus éifeachtach, agus an riosca íosta
 neamhchomhlíontachta i gceist (faoi 2% d’earráid iarmharach). Tá na rioscaí sin i bhfad níos lú ná na rioscaí atá i
 gceist le rialuithe inmheánacha a bhaint nó a chúlú sa réimse ardriosca seo.
 3. AN TIONCHAR AIRGEADAIS A MHEASTAR A
 BHEIDH AG AN TOGRA/TIONSCNAMH
 3.1. Ceannteidil an chreata
 airgeadais ilbhliantúil agus na línte buiséid ar a n‐imrítear tionchar
 · Línte buiséid atá ann cheana
 In ord cheannteidil
 agus línte buiséid an chreata airgeadais ilbhliantúil.
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Tuairisc........................................] || LD/LN ([17]) || ó thíortha[18] an CSTE || ó thíortha is iarrthóirí[19] || ó thríú tíortha || de réir bhrí Airteagal 18(1)(aa) den Rialachán Airgeadais
 Ceannteideal 4 - An Eoraip Dhomhanda || 19 01 04 08 - An Ionstraim um Thíortha Tionsclaithe (an ICI) - Caiteachas ar bhainistíocht riaracháin 19 05 01 - Comhar le tíortha tionsclaithe nach ballstáit iad 19 05 02 - KEDO 19 05 03 - Treoirthionscadal um modhanna trasatlantacha le haghaidh dúshláin dhomhanda a láimhseáil 19 09 03 - Gníomhaíochtaí comhair seachas Cúnamh Forbartha Oifigiúil (Meiriceá Laidineach) 19 09 02 - Gníomh Ullmhúcháin - Comhar le tíortha meánioncaim i Meiriceá Laidineach 19 10 04 - Gníomhaíochtaí comhair seachas Cúnamh Forbartha Oifigiúil (an Áise, an Áise Láir, an Iaráic, an Iaráin, Éimin) 19 10 01 03 - Gníomh ullmhúcháin ar mhalartuithe gnó agus eolaíocha leis an India 19 10 01 04 - Gníomh ullmhúcháin ar mhalartuithe gnó agus eolaíocha leis an tSín 19 10 01 05 - Gníomh ullmhúcháin - Comhar le tíortha meánioncaim san Áise || LD || NÍL || NÍL || NÍL || NÍL
 · Línte nua buiséid atá á n‐iarraidh
 Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht
 Uimhir [Ceannteideal....................................] || LD/LN || ó thíortha CSTE || ó thíortha is iarrthóirí || ó thríú tíortha || de réir bhrí Airteagal 18(1)(aa) den Rialachán Airgeadais
 Ceannteideal 4 - An Eoraip Dhomhanda || 19 01 04 08 - An Ionstraim um Chomhpháirtíocht - Caiteachas ar bhainistíocht riaracháin. 19 05 01 - Comhar le tríú tíortha faoin Ionstraim um Chomhpháirtíocht 19 05 02 - Comhar le tíortha tionsclaithe nach ballstáit iad - cur i gcrích an chláir roimhe seo 2007-2013 (BL 19 05 01 roimhe). Nb: Fanfaidh línte buiséid reatha eile faoi chaibidil 19 09 agus faoi chaibidil 19 10 faoi chur i gcrích na ngníomhartha (le “pm” i gcomhar ceangaltas). || LD || NÍL || NÍL || NÍL || NÍL
 3.2. An tionchar a mheastar a
 bheidh ar chaiteachas
 3.2.1. Achoimre ar an tionchar a
 mheastar a bheidh ar chaiteachas
 EUR milliún (go dtí an 3ú deachúil)
 Ceannteideal an chreata airgeadais ilbhliantúil: || Uimhir || Ceannteideal 4 - An Eoraip Dhomhanda ||
 || DG: FPI || 2014 || 2015 || 2016 || 2017 || 2018 || 2019 || 2020 || IOMLÁN
 ||  Leithreasaí faoi chomhair oibríochtaí (praghsanna reatha ar 2% ó phraghsanna 2011) || || || || || || || ||
 || 19 05 01 - Comhar le tríú tíortha faoin Ionstraim um Chomhpháirtíocht || Oibleagáidí || (1) || 128,853 || 135,586 || 143,670 || 153,001 || 163,782 || 176,106 || 188,812 || 1.089,710
 || Íocaíochtaí (a) || (2) || 27,753 || 68,486 || 110,870 || 143,201 || 152,182 || 162,506 || 174,112 || 839,110
 || Leithreasaí de chineál riaracháin arna maoiniú ón gciste clár sonrach[20] || || || || || || || ||
 || 19 01 04 08 - Ionstraim um Chomhpháirtíocht - Caiteachas ar bhainistíocht riaracháin (b) || || (3) || 4,847 || 5,114 || 5,430 || 5,799 || 6,218 || 6,694 || 7,188 || 41,290
 || IOMLÁN leithreasaí i gcomhair DG FPI || Oibleagáidí || =1+1a +3 || 133,700 || 140,700 || 149,100 || 158,800 || 170,000 || 182,800 || 196,000 || 1.131,000
 || Íocaíochtaí || =2+2a +3 || 32,600 || 73,600 || 116,300 || 149,000 || 158,400 || 169,200 || 181,300 || 880,400
 (a) Tá íocaíochtaí maidir le caiteachas
 oibríochtúil arna ríomh trí úsáid a bhaint as saolré chaighdeánach tionscadail
 4 bliana de 20%-30%-30%-20%.
 (b) Tá suim 4% den chiste arna chur i leataobh
 maidir le caiteachas tacaíochta riaracháin
 Ceannteideal an chreata airgeadais ilbhliantúil: || 5 || "Caiteachas riaracháin" ||
 || || 2014 || 2015 || 2016 || 2017 || 2018 || 2019 || 2020 || IOMLÁN
 || DG: FPI ||
 ||  Acmhainní daonna || 3,227 || 3,195 || 3,163 || 3,131 || 3,131 || 3,131 || 3,131 || 22,111
 ||  Caiteachas riaracháin eile || 0,150 || 0,153 || 0,156 || 0,159 || 0,163 || 0,166 || 0,169 || 1,116
 || IOMLÁN DG FPI || Leithreasaí || 3,377 || 3,348 || 3,319 || 3,291 || 3,294 || 3,297 || 3,301 || 23,227
 IOMLÁN leithreasaí faoi CHEANNTEIDEAL 5 den chreat airgeadais ilbhliantúil || (Iomlán oibleagáidí = Iomlán íocaíochtaí) || 3,377 || 3,348 || 3,319 || 3,291 || 3,294 || 3,297 || 3,301 || 23,227
 EUR milliún
 || || || 2014 || 2015 || 2016 || 2017 || 2018-2020 || IOMLÁN
 IOMLÁN leithreasaí faoi CHEANNTEIDIL 1 go 5 den chreat airgeadais ilbhliantúil || Oibleagáidí || 137,077 || 144,048 || 152,419 || 162,091 || 173,294 || 186,097 || 199,301 || 1.154,227
 Íocaíochtaí || 35,977 || 76,948 || 119,619 || 152,291 || 161,694 || 172,497 || 184,601 || 903,627
 3.2.2. An tionchar a mheastar a
 bheidh ar leithreasaí faoi chomhair oibríochtaí
 –
 ̈ Ní éilíonn an togra/tionscnamh go n‐úsáidfear leithreasaí faoi
 chomhair oibríochtaí
 –
 ý Éilíonn an togra/tionscnamh go n‐úsáidfear leithreasaí faoi
 chomhair oibríochtaí mar a mhínítear thíos:
 Leithreasaí faoi chomhair oibleagáidí in EUR milliúin
 (go dtí an 3ú deachúil)
 || Léirigh cuspóirí agus aschuir ò || || || Bliain N || Bliain N+1 || Bliain N+2 || Bliain N+3 || ... tabhair na blianta ar fad is gá le fad an tionchair a thaispeáint (féach pointe 1.6) || IOMLÁN
 || ASCHUIR
 || Saghas aschuir[21] || Meánchostas an aschuir || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon na n‐aschur || Costas || Líon iomlán na n‐aschur || Costas iomlán
 || CUSPÓIR SONRACH UIMH. 1 Gné sheachtrach na straitéise Eoraip 2020 a réamh‐mheas, mar aon le hidirphléití beartais agus na dúshláin is údair imní don domhan ar fad || || || || || || || || || || || || || || || ||
 || - Aschur || || || || || || || || || || || || || || || || || ||
 || - Aschur || || || || || || || || || || || || || || || || || ||
 || Fo-iomlán chuspóir sonrach Uimh. 1 || || 70,861 || || 74,571 || || 79,023 || || 84,164 || || 90,100 || || 96,884 || || 103,880 || || 599,483
 || CUSPÓIR SONRACH Uimh. 2 Comhpháirtíochtaí eacnamaíocha, comhar gnó agus rialála || || || || || || || || || || || || || || || ||
 || - Aschur || || || || || || || || || || || || || || || || || ||
 || Fo-iomlán chuspóir sonrach Uimh. 2 || || 26,740 || || 28,140 || || 29,820 || || 31,760 || || 34,000 || || 36,560 || || 39,200 || || 226,220
 || CUSPÓIR SONRACH Uimh. 3 Taidhleoireacht phoiblí, comhar acadúil/oideachais agus for-rochtain || || || || || || || || || || || || || || || ||
 || - Aschur || || || || || || || || || || || || || || || || || ||
 || Fo-iomlán chuspóir sonrach Uimh. 3 || || 24,567 || || 25,840 || || 27,372 || || 29,137 || || 31,182 || || 33,522 || || 35,932 || || 207,452
 || Cúlchiste neamhleithdháilte || || 6,685 || || 7,035 || || 7,455 || || 7,940 || || 8,500 || || 9,140 || || 9,800 || || 56,555
 || COSTAS IOMLÁN || || 128,853 || || 135,586 || || 143,670 || || 153,001 || || 163,782 || || 176,106 || || 188,812 || || 1.089,710
 N.B.: is mar seo a leanas atá an miondealú ar
 na cuspóirí sonracha, as clúdach airgeadais EUR 1.131,000 milliún:
 Cuspóir Uimh. 1: 53%
 Cuspóir Uimh. 2: 20%
 Cuspóir Uimh. 3: 18%
 Cúlchiste neamhleithdháilte:
 5% a bheidh le clárú idir na 3 chuspóir de réir na riachtanas.
 Níl leithdháiltí i measc aschur iomchuí de
 bharr chineál na hionstraime (níl aon líon caighdeánach aschur agus níl aon
 mheánchostas i gceist).
 3.2.3. An tionchar a mheastar a bheidh
 ar leithreasaí de chineál riaracháin
 3.2.3.1 Achoimre
 –
 ̈ Ní éilíonn an togra/tionscnamh go n‐úsáidfear leithreasaí de
 chineál riaracháin
 –
 ý Éilíonn an togra/tionscnamh go n‐úsáidfear leithreasaí
 riaracháin, mar a mhínítear thíos:
 EUR milliún (go dtí an
 3ú deachúil)
 CEANNTEIDEAL 5 den chreat airgeadais ilbhliantúil || 2014 || 2015 || 2016 || 2017 || 2018 || 2019 || 2020 || IOMLÁN
 Acmhainní daonna || 3,227 || 3,195 || 3,163 || 3,131 || 3,131 || 3,131 || 3,131 || 22,111
 Caiteachas riaracháin eile || 0,150 || 0,153 || 0,156 || 0,159 || 0,163 || 0,166 || 0,169 || 1,116
 Fo-iomlán CHEANNTEIDEAL 5 den chreat airgeadais ilbhliantúil || 3,377 || 3,348 || 3,319 || 3,291 || 3,294 || 3,297 || 3,301 || 23,227
 Lasmuigh de CHEANNTEIDEAL 5[22] den chreat airgeadais ilbhliantúil || 2014 || 2015 || 2016 || 2017 || 2018 || 2019 || 2020 || IOMLÁN
 Acmhainní daonna || 3,565 || 3,658 || 3,778 || 3,925 || 4,139 || 4,384 || 4,631 || 28,080
 Caiteachas eile de chineál riaracháin || 1,282 || 1,456 || 1,652 || 1,875 || 2,079 || 2,310 || 2,557 || 13,210
 Fo-iomlán lasmuigh de CHEANNTEIDEAL 5 den chreat airgeadais ilbhliantúil || 4,847 || 5,114 || 5,430 || 5,799 || 6,218 || 6,694 || 7,188 || 41,290
 IOMLÁN || 8,224 || 8,462 || 8,750 || 9,090 || 9,512 || 9,991 || 10,489 || 64,517
 3.2.3.2 Na hacmhainní daonna a mheastar
 a bheidh riachtanach
 –
 ̈ Ní éilítear leis an togra/tionscnamh go n‐úsáidfear acmhainní
 daonna
 –
 ý Éilíonn an togra/an tionscnamh go n‐úsáidfear acmhainní daonna
 mar a mhínítear thíos:
 Sloinnfear an meastachán i méideanna iomlána
 (nó go dtí an 1ú deachúil ar a mhéad)
 || || 2014 || 2015 || 2016 || 2017 || 2018 || 2019 || 2020
  Poist don phlean bunaíochta (oifigigh agus gníomhairí sealadacha) ||
 || XX 01 01 01 (Ceanncheathrú agus Oifigí Ionadaíocht an Choimisiúin) || 17,4 || 17,3 || 17,1 || 16,9 || 16,9 || 16,9 || 16,9
 || XX 01 01 02 (Toscaireachtaí) || || || || || || ||
 || XX 01 05 01 (Taighde indíreach) || || || || || || ||
 || 10 01 05 01 (Taighde díreach) || || || || || || ||
 ||  Pearsanra seachtrach (i gcoibhéis lánaimseartha: FTE)[23] ||
 || XX 01 02 01 (CA, INT, SNE ón “gciste iomlánaíoch") || 13,0 || 12,9 || 12,8 || 12,6 || 12,6 || 12,6 || 12,6
 || 12,6XX 01 02 02 (CA, INT, JED, LA agus SNE sna toscaireachtaí) || 2,0 || 1,9 || 1,9 || 1,9 || 1,9 || 1,9 || 1,9
 || 19 01 04 08 [24] || - sa Cheanncheathrú || || || || || || ||
 || - i dtoscaireachtaí || 39,4 || 40,4 || 41,8 || 43,4 || 45,7 || 48,4 || 51,2
 || XX 01 05 02 (CA, INT, SNE - Taighde indíreach) || || || || || || ||
 || 10 01 05 02 (CA, INT, SNE - Taighde díreach) || || || || || || ||
 || Línte buiséid eile (sonraigh) || || || || || || ||
 || IOMLÁN || 71,8 || 72,5 || 73,5 || 74,9 || 77,2 || 79,9 || 82,7
 Freagraíonn acmhainní
 daonna faoi Cheannteideal 5 do na baill foirne a theastaíonn chun an Ionstraim
 nua um Chomhpháirtíocht a bhainistiú.
 Cuimsíonn sé baill
 foirne reatha FPI a bhainistíonn an ICI reatha, i.e. 3,6 AD; 7 AST; 4,3 AC, 2
 AL in Washington = 17 FTE, agus iarratas le haghaidh ball foirne breise a
 mheastar a bheidh ann 4 AD, 3 AST, 9 AC = 16 FTE.
 Is é 19 an réimse beartais nó an teideal
 buiséid lena mbaineann.
 Comhlíonfar na riachtanais acmhainní daonna
 trí fhoireann ón DG a bhfuil bainistíocht na gníomhaíochta faoina cúram cheana
 agus/nó atá ath‐imlonnaithe taobh istigh den DG, mar aon le haon
 leithdháileadh breise a d'fhéadfaí a thabhairt don DG atá i mbun bainistíochta
 faoi chuimsiú an nós imeachta maidir le leithdháileadh bliantúil i bhfianaise
 na srianta buiséadacha.
 Cur síos ar na
 cúraimí a bheidh le déanamh:
 Oifigigh agus gníomhairí sealadacha || Bainistiú an chláir agus shaolré an tionscadail
 Pearsanra seachtrach || Bainistiú an chláir agus shaolré an tionscadail
 3.2.4. Comhoiriúnacht don chreat
 airgeadais ilbhliantúil reatha
 –
 xTá an togra/tionscnamh comhoiriúnach don chreat airgeadais ilbhliantúil
 eile 2014-2020.
 –
 ̈ Beidh athchlárú an cheannteidil ábhartha ag gabháil leis an
 togra/tionscnamh seo sa chreat airgeadais ilbhliantúil.
 Mínigh an cineál athchláraithe a bhfuil gá leis, agus
 sonraigh na línte buiséid lena mbaineann agus na méideanna comhfhreagracha.
 –
 ̈ Éilítear leis an togra/tionscnamh go gcuirfear an ionstraim
 sholúbthachta i bhfeidhm nó go ndéanfar athbhreithniú ar an gcreat airgeadais
 ilbhliantúil[25].
 Mínigh a bhfuil gá leis, agus sonraigh na ceannteidil
 agus na línte buiséid lena mbaineann agus na méideanna comhfhreagracha.
 3.2.5 Ranníocaíochtaí ó thríú
 páirtithe
 –
 Ní dhéantar foráil sa togra/tionscnamh maidir le
 cómhaoiniú le tríú páirtithe
 –
 Déantar foráil sa togra/tionscnamh maidir leis an
 gcómhaoiniú atá réamh‐mheasta thíos:
 Leithreasaí in EUR milliúin (go dtí an 3ú deachúil)
 || Bliain N || Bliain N+1 || Bliain N+2 || Bliain N+3 || ... tabhair na blianta ar fad is gá le fad an tionchair a thaispeáint (féach pointe 1.6) || Costas
 Sonraigh an comhlacht cómhaoinithe || || || || || || || ||
 IOMLÁN na leithreasaí cómhaoinithe || || || || || || || ||
 3.3. An tionchar a mheastar a
 bheidh ar ioncam
 –
 ý Níl tionchar airgeadais ar bith ag an togra/tionscnamh ar an ioncam.
 –
 ̈ Tá an tionchar airgeadais seo a leanas ag an togra/tionscnamh:
 –
 ̈ ar acmhainní dílse
 –
 ̈ ar ioncam ilghnéitheach
 EUR milliún (go dtí an 3ú deachúil)
 Líne buiséid ioncaim: || Leithreasaí atá ar fáil don chleachtadh buiséadach leanúnach || Tionchar an togra/tionscnaimh[26]
 Bliain N || Bliain N+1 || Bliain N+2 || Bliain N+3 || ... cuir isteach na colúin ar fad a theastaíonn le fad an tionchair a thaispeáint (féach pointe 1.6)
 Airteagal ............. || || || || || || || ||
 I gcás ioncaim
 ilghnéithigh shannta, sonraigh na línte buiséid a n‐imrítear tionchar
 orthu.
 Sonraigh an modh chun an
 tionchar ar ioncam a ríomh.
 [1] SAM,
 an tSeapáin, Ceanada, Poblacht na Cóiré, an Astráil agus an Nua-Shéalainn); tíortha agus críocha tionsclaithe áirithe san Áise atá eisiata ó
 liosta tíortha faighteora an Choiste Cúnaimh Forbartha (CCF) (Singeapór, Hong
 Cong, Macon, an Téaváin agus Brúiné) chomh maith le Comhairle Chomhair na
 Murascaille (Bairéin, Cuáit, Óman, Catar, an Araib Shádach agus Aontas na
 nÉimíríochtaí Arabacha) atá eisiata ar an tslí chéanna ó liosta CCF
 d’fhaighteoirí cúnamh forbartha oifigiúil (CFO).
 [2] Trade,
 Growth and World Affairs - TRADE POLICY AS A CORE COMPONENT OF THE EU’S 2020
 STRATEGY (Trádáil, Fás agus Gnóthaí an Domhain -
 BEARTAS TRÁDÁLA MAR CHOMHPHÁIRT LÁRNACH DE STRAITÉIS 2020 AN AE)
 (COIM/2010/612) an 9.11.2010
 [3] i.e. síocháin agus slándáil, laghdú na
 bochtaineachta, cabhair dhaonnúil, infheistíocht i gcobhsaíocht agus i bhfás i
 dtíortha méadaithe agus i dtíortha comharsanachta, dul i ngleic le dúshláin
 dhomhanda, caighdeáin agus luachanna idirnáisiúnta agus an AE a chur chun cinn,
 agus tacú le fás agus le hiomaíochas thar lear.
 [4] The
 EU Energy Policy: Engaging with Partners beyond
 our borders (Beartas Fuinnimh an AE: I mBun Oibre lenár gComhpháirtithe
 lasmuigh dár dteorainneacha). COIM(2011) 539 an 7.09.2011
 [5] OJ L ...
 [6] IO L 405, 30.12.2006.
 [7] “Eoraip 2020”: Straitéis
 maidir le fás cliste, inbhuanaithe agus uilechuimsitheach” COIM (2010) 2020.
 [8] COIM/2011/500.
 [9] IO L 55,
 28.2.2011, lch. 13.
 [10] ABM: Bainistiú de réir Gníomhaíochtaí – ABB: Bunú an
 Bhuiséid de réir Gníomhaíochtaí.
 [11] Mar a thagraítear dó in Airteagal 49(6)(a) nó (b)
 den Rialachán Airgeadais.
 [12] Meastóireacht Thagartha: Intermediate
 evaluation of the Executive Training Programme in Japan and Korea
 (Meastóireacht idirmheánach ar an gClár Oiliúna Feidhmiúcháin sa tSeapáin agus
 sa Chóiré). Feabhra 2010. Lucht comhairliúcháin Deloitte.
 [13] Meastóireacht Thagartha: http://www.eeas.europa.eu/eu-centres/docs/2010_evaluation_en.pdf
 [14] Trade, Growth and World
 Affairs - TRADE POLICY AS A CORE COMPONENT OF THE EU’S 2020 STRATEGY
 (Trádáil, Fás agus Gnóthaí an Domhain - BEARTAS TRÁDÁLA MAR CHOMHPHÁIRT LÁRNACH
 DE STRAITÉIS 2020 AN AE) (COIM/2010/612) an 9.11.2010
 [15] Is féidir mionsonraí ar na modhanna bainistíochta agus
 tagairtí don Rialachán Airgeadais a fheiceáil ar shuíomh Gréasáin BudgWeb: http://www.cc.cec/budg/man/budgmanag/budgmanag_en.html
 [16] Mar a thagraítear dóibh in Airteagal 185 den
 Rialachán Airgeadais.
 [17] LD = Leithreasaí difreáilte / LN = Leithreasaí
 neamhdhifreáilte
 [18] CSTE: Comhlachas Saorthrádála na hEorpa.
 [19] Tíortha is iarrthóirí agus, nuair is iomchuí, tíortha a
 d'fhéadfadh a bheith ina n‐iarrthóirí ó na Balcáin Thiar.
 [20] Cúnamh agus caiteachas teicniúil agus/nó riaracháin ar
 mhaithe le cláir agus/nó gníomhaíochtaí an AE (seanlínte "BA”), taighde
 indíreach, taighde díreach a chur chun feidhme.
 [21] Is ionann aschuir agus táirgí agus seirbhísí le soláthar
 (e.g.: líon na malartuithe mac léinn a fhaigheann maoiniú, iomlán km de
 bhóithre a rinneadh, etc.).
 [22] Cúnamh agus caiteachas teicniúil agus/nó riaracháin ar
 mhaithe le cláir agus/nó gníomhaíochtaí an AE (seanlínte "BA”), taighde
 indíreach, taighde díreach a chur chun feidhme.
 [23] CA= Gníomhaire ar conradh; INT= Foireann ghníomhaireachta
 ("Intérimaire”); JED= "Jeune Expert en Délégation"
 (Saineolaí Óg i dToscaireacht); LA= Gníomhaire áitiúil; SNE= Saineolaí
 náisiúnta ar iasacht;
 [24] Faoin
 uasteorainn do phearsanra seachtrach ó leithreasaí faoi chomhair oibríochtaí
 (na seanlínte "BA").
 [25] Féach pointe 19 agus pointe 24 den Chomhaontú
 Idirinstitiúideach.
 [26] Maidir le hacmhainní dílse traidisiúnta (dleachtanna
 custaim, tobhaigh siúcra), ní mór na méideanna a luaitear a bheith ina
 nglanmhéideanna, i.e. méideanna comhlána agus 25% de chostais bhailiúcháin a
 bheith bainte astu.